ΣΥΝΑΓΕΡΜΟΣ ΣΤΗΝ ΕΛ.ΑΣ!!!Φόβοι για εγκλωβισμένους τζιχαντιστές στην Ελλάδα!!!Το ακραίο σενάριο πάνω στο οποίο έχει στηθεί η επιχείρηση των ελληνικών Αρχών!!! - Volcano Times Magazine\nHome > ΕΛΛΑΔΑ > ΚΟΣΜΟΣ > ΣΥΝΑΓΕΡΜΟΣ ΣΤΗΝ ΕΛ.ΑΣ!!!Φόβοι για εγκλωβισμένους τζιχαντιστές στην Ελλάδα!!!Το ακραίο σενάριο πάνω στο οποίο έχει στηθεί η επιχείρηση των ελληνικών Αρχών!!!\nΣΥΝΑΓΕΡΜΟΣ ΣΤΗΝ ΕΛ.ΑΣ!!!Φόβοι για εγκλωβισμένους τζιχαντιστές στην Ελλάδα!!!Το ακραίο σενάριο πάνω στο οποίο έχει στηθεί η επιχείρηση των ελληνικών Αρχών!!!\nMarkella Toufexi Κυριακή, Μαρτίου 27, 2016 ΕΛΛΑΔΑ, ΚΟΣΜΟΣ\nΣΥΝΑΓΕΡΜΟΣ ΣΤΗΝ ΕΛ.ΑΣ!!!Φόβοι για εγκλωβισμένους τζιχαντιστές στην Ελλάδα!!!\nΤο ακραίο σενάριο πάνω στο οποίο έχει στηθεί η επιχείρηση των ελληνικών Αρχών!!!\nΣυναγερμός έχει σημάνει στις ελληνικές αρχές μετά το τρομοκρατικό χτύπημα στις Βρυξέλλες, στην καρδιά της Ευρωπαϊκής Ένωσης.\nΣύμφωνα με τη Real News, μέχρι σήμερα, το ενδεχόμενο να δημιουργηθεί πυρήνας τζιχαντιστών που θα αποφάσιζε να δράσει εντός της Ελλάδας ήταν εξαιρετικά απομακρυσμένο.\nΜε το σφράγισμα όμως τους βαλκανικού διαδρόμου και τον εγκλωβισμό τουλάχιστον 50.000 προσφύγων και παράτυπων μεταναστών στη χώρα, τα δεδομένα είναι εντελώς διαφορετικά. Στο πλαίσιο αυτό, ο προσσανατολισμός των ερευνών έχει διαφοροποιηθεί.\nΟ φόβος που υπάρχει στα αντιτρομοκρατικά επιτελεία της ΕΛ.ΑΣ. αλλά και της Εθνικής Υπηρεσίας Πληροφοριών είναι το ενδεχόμενο εγκλωβισμού μελών του ISIS στην Ελλάδα!\nΈνα από τα ακραία σενάρια που έχουν εξεταστεί και πάνω στο οποίο στήθηκαν οι έρευνες που γίνονται επί 24ωρου βάσεως είναι εγκλωβισμένοι τζιχαντιστές να προσπαθήσουν να δημιουργήσουν γύρω τους έναν πυρήνα, εκμεταλλευόμενοι την απογοήτευση συμπατριωτών ή απλώς ομοθρήσκων τους που έχουν χάσει πλέον την υπομονή και την ψυχραιμία τους μπροστά στα σφραγισμένα σύνορα προς τον τελικό προορισμό τους.\n«Ακόμα κι αν στόχος των στρατολογητών δεν θα ήταν οποιουδήποτε είδους ενέργεια επί ελληνικού εδάφους, η απόγνωση, ο φανατισμός και το μίσος εναντίον των Ευρωπαίων θα μπορούσε να οδηγήσει σε ακραίες συμπεριφορές και ενέργειες. Και αυτό είναι που θέλουμε να προλάβουμε» λέει στην εφημερίδα ανώτατο στέλεχος της Ελληνικής Αστυνομίας.\nΣτο πλαίσιο αυτό, ομάδες της ΕΥΠ, της Κρατικής Ασφάλειας, αλλά και του αρμόδιου τμήματος εξωτερικής τρομοκρατίας της Αντιτρομοκρατικής σαρώνουν όλα τα σημεία που βρίσκονται συγκεντρωμένοι πρόσφυγες και μετανάστες και κυρίως στον καταυλισμός της Ειδομένης, όπου υπάρχουν οι πλέον έντονες αντιδράσεις κυρίως από Αφγανούς, Πακιστανούς και Αφρικανούς.


text: ΟΙ «ΠΟΥΘΕΝΑΔΕΣ» ΑΠΟΚΑΛΥΠΤΟΥΝ ΤΟ ΡΕΠΟΡΤΑΖ ΤΗΣ UEFA ΓΙΑ Α.Ε.Κ. ΚΑΙ ΓΑΥΡΟ (ΑΠΟΚΑΛΥΨΗ Ν. 27) - Aetofolia\nΚατ’ αρχάς να ξεκαθαρίσουμε ότι η DELOITTE είναι ένας διεθνής ελεγκτικός (και όχι μόνον) οίκος τον οποίο στην Ελλάδα εκπροσωπούν οι Χατζηπαύλου, Σοφιανός, Καμπάνης κ.α. (βλέπε εδώ). Η εταιρεία συνεργάζεται στα πλαίσια του FINANCIAL FAIR PLAY με την UEFA (βλέπε εδώ). Βέβαια εκτός από την συνεργασία με την UEFA παρέχει και τις συνήθεις ελεγκτικές υπηρεσίες σε πολλές εταιρείες στην Ελλάδα μεταξύ των οποίων και σ’ όλες τις εταιρείες του Γαύρου (χωρίς αυτό να είναι από μόνο του ύποπτο).\nΗ εν λόγω εταιρεία αποκαλύπτουμε ότι ήλεγξε εκτός από τον φάκελο του Πανιώνιου (σε βάρος του οποίου είχε προσφύγει ο Πας Γιάννινα) και αυτόν της Α.Ε.Κ. (είχε τελικά σωστή «διαίσθηση» ο Γαβαθιώτης).\nΑν για τον Πανιώνιο αυτός ο έλεγχος ήταν αναμενόμενος -ειδικά μετά την προσφυγή της ομάδας της Ηπείρου- δεν είναι ωστόσο το ίδιο αναμενόμενος και για την Α.Ε.Κ. Θα μπορούσε να ισχυριστεί κάποιος ότι στην δική μας περίπτωση ο έλεγχος έγινε γιατί η Π.Α.Ε. είναι νεοσύσταστη και ενδεχομένως να ήθελαν να βεβαιωθούν πώς όλα είναι εντάξει (εν τάξει).\nΩστόσο το «εν τάξει» μπορεί (και ενδεχομένως) να έχει την μια από τις δύο ή και τις δύο επόμενες σημασίες:\nΕίτε για να διερευνηθεί αν η νέα Π.Α.Ε. έχει αποπληρώσει ΟΛΑ τα χρέη του ποδοσφαιρικού τμήματος της περιόδου 2013-2014.\nΕίτε επειδή υπήρξε οποιουδήποτε τύπου αναφορά/καταγγελία που ν’ αφορά την αδειοδότηση της Π.Α.Ε.\nΣχετικά με το πρώτο ζήτημα πρέπει να σημειώσουμε ότι η αποπληρωμή ΟΛΩΝ των χρεών του ερασιτεχνικού ποδοσφαιρικού τμήματος προβλέπεται από το άρθρο 73 του Ν. 2725/1999. Επίσης πρέπει να έχουμε υπόψη μας ότι το «ΟΛΑ» αναφέρεται και στα χρέη απέναντι στο Δημόσιο και τα Ταμεία Ασφάλισης.\nΗ UEFA τον τελευταίο καιρό έχει περιέλθει σε πολύ δύσκολη θέση εξ’ αιτίας των αποκαλύψεων για την διαφθορά στους κόλπους της. Ακόμη και ο νεοεκλεγείς στην θέση του Προέδρου Ινφαντίνο βρίσκεται σε θέση άμυνας, ενώ κάποιοι προεξοφλούν ότι «μετράει μέρες». Από την άποψη αυτή είναι εύκολη η εξήγηση της αυστηρότητας που επιδεικνύει απέναντι σε ομάδες για παραβάσεις/παραβιάσεις του FINANCIAL FAIR PLAY. Δεν έχει περάσει πολύς καιρός από την επιβολή προστίμου τουλάχιστον 2 εκ. στην Φενέρμπαχτσε (βλέπε εδώ). Η UEFA μέσω της πυγμής που επιδεικνύει σε τέτοιου είδους ζητήματα προσπαθεί ν’ αποκαταστήσει την εικόνα της άτεγκτης στην εφαρμογή των Νόμων και Κανονισμών του Ποδοσφαίρου.\nΈτσι η UEFA ξεσκονίζει τα οικονομικά του Γαύρουγιατί κάποιο κονδύλι του δεν της «κάθεται καλά» (την προβληματίζει). Θα μπορούσε για παράδειγμα να ερευνά την επίπτωση που θα έχουν οι δικαστικές αποφάσεις της αντιδικίας με την Τράπεζα Κρήτης στα οικονομικά της εταιρείας. Απλά υπενθυμίζουμε ότι οι Γαύροι δεν έχουν διενεργήσει πρόβλεψη (δημιουργία κάποιου αποθεματικού) την οποία να προορίζουν για την κάλυψη του ποσού που θα κληθούν να επιστρέψουν. Το ποσό της προβλέψης αυτής θα επιβάρυνε τ' Αποτελέσματα της Χρήσης στην οποία θα πραγματοποιούντανδημιουργώντας Ζημιές ή μεγαλώνοντας τες. Την διενέργεια της πρόβλεψης αυτής αποφεύγει η Π.Α.Ε. του μεγάλου λιμανιού όπως ο Διάολος το λιβάνι. Αρκεί να διαβάσει κανείς τα πιστοιητικά ελέγχου του Ορκωτού Ελεγκτή τα τελευταία χρόνια από τα οποία προκύπτει ότι οι Πειραιώτες υποβαθμίζουν όσο μπορούν το ζήτημα. Αντιγράφουμε από την 55η σελίδα του pdf (53η των Οικονομικών Καταστάσεων) του Ισολογισμού 2014-2015:\n«(στ) Ενδεχόμενες απαιτήσεις και ενδεχόμενες υποχρεώσεις\nO Όμιλος εμπλέκεται σε δικαστικές διεκδικήσεις και αποζημιώσεις κατά τη συνήθη πορεία των εργασιών της. Η Διοίκηση και οι νομικοί σύμβουλοι του Ομίλου κρίνουν ότι οποιοιδήποτε διακανονισμοί δε θα επηρέαζαν σημαντικά την οικονομική θέση του Ομίλου την 30 Ιουνίου 2015. Παρόλα αυτά, ο καθορισμός των ενδεχόμενων υποχρεώσεων που σχετίζονται με τις δικαστικές διεκδικήσεις και τις απαιτήσεις είναι μια πολύπλοκη διαδικασία που περιλαμβάνει κρίσεις σχετικά με τις πιθανές συνέπειες και ερμηνείες σχετικά με τους νόμους και τους κανονισμούς. Μεταβολές στις κρίσεις ή στις ερμηνείες είναι πιθανό να οδηγήσουν σε μια αύξηση ή μια μείωση των ενδεχόμενων υποχρεώσεων του Ομίλου στο μέλλον.»\nΦυσικά και προκειμένου να βγεί το τελικό πόρισμα θα ζητηθούν (αν δεν έχουν ήδη ζητηθεί) πρόσθετα στοιχεία μετά την μελέτη των οποίων η UEFA θα βγάλει το τελικό της πόρισμα.\nΟλοκληρώνουμε εδώ για την ώρα το «ρεπορτάζ UEFA» για τον Γαύρο και την ομάδα μας δεσμευόμενοι να επανέλθουμε από βδομάδα μόλις μάθουμε περισσότερα σχετικά μ' όσα αφορούν την ΑΕΚάρα μας.\n17 Ιούνη 2016\nΠερισσότερα σε αυτή την κατηγορία: « ΠΡΑΚΤΙΚΑ ΜΑΘΗΜΑΤΑ ΟΙΚΟΝΟΜΙΑΣ. ΠΑΡΑΡΤΗΜΑ. ΠΟΙΟΣ ΘΑ ΕΙΝΑΙ Ο ΧΑΜΕΝΟΣ ΑΝ Η ΒΡΕΤΑΝΙΑ ΑΠΟΧΩΡΗΣΕΙ ΑΠΟ ΤΗΝ Ε.Ε.; ΘΑ ΒΓΕΙ Η ΒΡΕΤΑΝΙΑ ΑΠΟ Τ’ ΑΔΙΕΞΟΔΑ ΤΗΣ ΑΝ ΠΟΡΕΥΤΕΙ ΜΟΝΗ ΤΗΣ Ή ΘΑ ΠΑΡΑΚΑΛΑ ΓΙΑ ΜΙΑ «ΕΙΔΙΚΗ ΣΧΕΣΗ» ΜΕ ΤΗΝ Ε.Ε.;\tΚΟΝΤΟΝΙΑΔΑ - ΡΑΨΩΔΙΑ Β’ (ΟΠΟΙΟΣ ΒΑΡΙΕΤΑΙ ΝΑ ΖΥΜΩΣΕΙ ΔΕΚΑ ΜΕΡΕΣ ΚΟΣΚΙΝΙΖΕΙ) »\nΒρίσκεστε εδώ: Αρχική Κείμενα Παρατηρητηρίου ΟΙ «ΠΟΥΘΕΝΑΔΕΣ» ΑΠΟΚΑΛΥΠΤΟΥΝ ΤΟ ΡΕΠΟΡΤΑΖ ΤΗΣ UEFA ΓΙΑ Α.Ε.Κ. ΚΑΙ ΓΑΥΡΟ (ΑΠΟΚΑΛΥΨΗ Ν. 27)

url: https://aekwatch.gr/item/897-οι-«πουθεν%CE%ACδες»-αποκαλ%CF%8Dπτουν-το-ρεπορτ%CE%ACζ-της-uefa-για-αεκ-και-γα%CF%8Dρο


Ο Δήμαρχος Σαντορίνης Ν. Ζώρζος μιλά στις "Αποχρώσεις" για τις καταστροφές στο νησί - Mesogiosstokokkino\nΠολλές είναι οι ζημιές και οι καταστροφές στο νησί της Σαντορίνης από τις έντονες βροχοπτώσεις των τελευταίων ημερών. Αποκόλληση τμημάτων δρόμων, καθώς και απαγόρευση πρόσβασης σε σημεία όπως το οδικό δίκτυο που οδηγεί προς το εργοστάσιο της ΔΕΗ, καταγράφηκαν από τις αρμόδιες Αρχές, αναφέρει στις «Αποχρώσεις» ο Δήμαρχος του νησιού κ. Νίκος Ζώρζος.\nΟ Δήμος παραμένει στην πρώτη γραμμή ώστε να αντιμετωπίσει όλα τα προβλήματα, ενώ χθες, στην περιοχή του Βουρβούλου υπήρξε άμεση η ανταπόκριση των αρμοδίων για την απομάκρυνση μεγάλων τμημάτων βράχων που αποκολλήθηκαν και παρασύρθηκαν στη μέση του δρόμου.\nΝΙΚΟΛΑΟΣ ΖΩΡΖΟΣ – ΔΗΜΑΡΧΟΣ ΣΑΝΤΟΡΙΝΗΣ\nΝΙΚΟΛΑΟΣ ΖΩΡΖΟΣ – ΔΗΜΑΡΧΟΣ ΣΑΝΤΟΡΙΝΗΣΠολλές είναι οι ζημιές και οι καταστροφές στο νησί της Σαντορίνης από τις έντονες βροχοπτώσεις των τελευταίων ημερών. Αποκόλληση τμημάτων δρόμων, καθώς και απαγόρευση πρόσβασης σε σημεία όπως το οδικό δίκτυο που οδηγεί προς το εργοστάσιο της ΔΕΗ, καταγράφηκαν από τις αρμόδιες Αρχές, αναφέρει στις «Αποχρώσεις» ο Δήμαρχος του νησιού κ. Νίκος Ζώρζος. Ο Δήμος παραμένει στην πρώτη γραμμή ώστε να αντιμετωπίσει όλα τα προβλήματα, ενώ χθες, στην περιοχή του Βουρβούλου υπήρξε άμεση η ανταπόκριση των αρμοδίων για την απομάκρυνση μεγάλων τμημάτων βράχων που αποκολλήθηκαν και παρασύρθηκαν στη μέση του δρόμου.\nGepostet von Αποχρώσεις Μεσόγειος FM 105,4 στο "Κόκκινο" am Donnerstag, 28. Februar 2019\nβροχοπτώσειςκαταστροφέςΝίκος Ζώρζος. Σαντορίνη


Ριβοφλαβίνη | medΝutrition\nΗ ριβοφλαβίνη είναι μια υδατοτοδιαλυτή βιταμίνη που ανήκει στο σύμπλεγμα των βιταμινών Β, συγκεκριμένα η βιταμίνη Β2. Το όνομά της προέρχεται από τα συνθετικά "ριβόζη" μια μορφή σακχάρου και "φλαβίνη" που στα λατινικά σηματοδοτεί το κίτρινο χρώμα. Έτσι, το διάλυμα ριβοφλαβίνης έχει χαρακτηριστικό κίτρινο χρώμα, γι' αυτό και ο μεταβολισμός της στο σώμα δίνει χαρακτηριστικά κίτρινη χρώση στα ούρα.\nΠοιες οι πηγές ριβοφλαβίνης;\nΑνευρίσκεται σε όλα τα τρόφιμα και κυρίως σε γαλακτοκομικά προϊόντα, αυγά και κρέας, ενώ πολλά δημητριακά είναι ενισχυμένα με βιταμίνη Β2. Πρόκειται για μία φωτοευαίσθητη, με αποτέλεσμα τρόφιμα που την περιέχουν (π.χ. γάλα) να πρέπει να αποθηκεύονται σε μη διαπερατές στο φως συσκευασίες.\nΕίναι ένα ανθεκτικό στην αυξημένη θερμοκρασία συστατικό, γι' αυτό και η συγκέντρωσή της στα τρόφιμα δε μειώνεται με τη θερμική επεξεργασία\nΠοια η ημερήσια πρόσληψή της;\nΗ μέση ημερήσια πρόσληψη ριβοφλαβίνης κυμαίνεται στα 1.1-1.3mg/ημέρα, και επειδή είναι μια υδατοδιαλυτή βιταμίνη, στο σώμα αποθηκεύεται για πολύ μικρό χρονικό διάστημα (2-6 εβδομάδες) με αποτέλεσμα να κρίνεται απαραίτητη η λήψη της μέσω της διατροφής καθημερινά.\nΠότε αυξάνονται οι ανάγκες σε ριβοφλαβίνη;\nΟι ανάγκες σε ριβοφλαβίνη ενδέχεται να αυξάνονται σε καταστάσεις όπως:\nη λήψη ορισμένων φαρμάκων (αντισυλληπτικά, αντικαταθλιπτικά)\nΠοιος είναι ο ρόλος της βιταμίνης στον οργανισμό;\nΩς συνένζυμο συμμετέχει στο μεταβολισμό των υδατανθράκων και των λιπών, σε πολλούς αντιοξειδωτικούς μηχανισμούς, ενώ συνεργεί με τις υπόλοιπες βιταμίνες του συμπλέγματος Β. Η μεμονωμένη έλλειψη ριβοφλαβίνης είναι σπάνια και εκδηλώνεται με δερματίτιδες και φλεγμονές στους βλεννογόνους της κεφαλής. Επειδή μεσολαβεί στο μεταβολισμό του σιδήρου, συνδέεται και με υπόχρωμη αναιμία.\nΤελευταία, μελετάται ο ρόλος της στο μεταβολισμό της ομοκυστεΐνης, παράγοντα κινδύνου για καρδιαγγειακή νόσο, καθώς ο μεταβολισμός της ριβοφλαβίνης συνδέεται με αυτόν του φυλλικού (ή φολικού) οξέος, της κυανοκοβαλαμίνης (βιταμίνη Β12) και της πυριδοξίνης (βιταμίνη Β6).


Χωριά | Page 2 | Chios Life\nΑρχική » Χωριά\nΤα χωριά της Χίου είναι πάνω από 60 σε αριθμό και είναι διασκορπισμένα σε κάθε γωνιά του νησιού. Γεωγραφικά χωρίζονται σε Νοτιόχωρα, Βορειόχωρα και στα χωριά της κεντρικής Χίου, αν και το καθένα από αυτά έχει το δικό του ξεχωριστό χαρακτήρα και ιδιαίτερα χαρακτηριστικά.\nΤο Νοτιόχωρα είναι και γνωστά ως Μαστιχοχώρια, μιας και στο νότιο τμήμα του νησιού ευδοκιμεί ο μαστιχοφόρος σχίνος. Το χωριά σε αυτό το τμήμα του νησιού έχουν συνήθως περισσότερο μόνιμο πληθυσμό από τα υπόλοιπα. Στα Νοτιόχωρα περιλαμβάνονται τα μεσαιωνικά καστροχώρια που εντυπωσιάζουν με την αρχιτεκτονική τους, αναλλοίωτη στο πέρασμα των αιώνων.\nΣτην κεντρική Χίο βρίσκονται τα Καμπόχωρα, με την εύφορη Καμπούσικη γη, τα χωριά που βρίσκονται κοντά στην πρωτεύουσα του νησιού, όπως οι Καρυές, αλλά και μεσαιωνικά χωριά όπως ο Ανάβατος και τα Αυγώνυμα.\nΤα Βορειόχωρα είναι περισσότερο απομονωμένα και "σκαρφαλωμένα" στο ορεινό τμήμα του νησιού. Περιλαμβάνουν τη Βολισσό και πολλά άλλα μικρότερα χωριά και διακρίνονται για τις φυσικές ομορφιές τους.\nΗ Σιδηρούντα (ή αλλιώς και Σιδερούντα) είναι ένα χωριό που βρίσκεται στο βορειοδυτικό μέρος της Χίου, σε απόσταση 37 χιλιομέτρων από την πόλη της Χίου. Είναι χτισμένη στην κορυφή ενός λόγου, ενώ από το χωριό φαίνονται τα δυτικά παράλια της Χίου.\nΗ Βολισσός είναι ένα χωριό που βρίσκεται 40 περίπου χιλιόμετρα από την πόλη της Χίου και είναι το μεγαλύτερο της Βορειοδυτικής Χίου με 500 μόνιμους κατοίκους. Πρόκειται για ένα χωριό αρκετά αναπτυγμένο τουριστικά.


Corfu Weather & News: Σε κατάσταση έκτακτης ανάγκης κηρύσσεται η Σκόπελος [Φωτο]\nΣε κατάσταση έκτακτης ανάγκης κηρύσσεται η Σκόπελος [Φωτο]\nΣε κατάσταση έκτακτης ανάγκης θα κηρύξει τη Σκόπελο ο περιφερειάρχης Κώστας Αγοραστός, λόγω της βιβλικής καταστροφής που υπέστη την Τρίτη από τα ακραία καιρικά φαινόμενα.\nΕπίσης, ο κ. Αγοραστός κάλεσε το υπουργείο Εσωτερικών να αναλάβει άμεσα όλες τις απαιτούμενες πρωτοβουλίες για την αντιμετώπιση των προβλημάτων που προκάλεσε η πρωτοφανής θεομηνία.\nΣτο νησί έχει μεταβεί κλιμάκιο της Περιφέρειας Θεσσαλίας με επικεφαλής τον αντιπεριφεριεάρχη Σποράδων Νήσων, Νίκο Πλωμαρίτη. Παράλληλα, έχει κινητοποιηθεί πλήρως ο μηχανισμός της προκειμένου να αντιμετωπιστούν κατά το δυνατό αμεσότερα και αποτελεσματικότερα τα προβλήματα.\nΕν τω μεταξύ, συνεδριάζει εκτάκτως το δημοτικού συμβούλιο του νησιού ώστε να γίνει μια πρώτη αποτίμηση των ζημιών που άφησε πίσω της η σφοδρή κακοκαιρία.\nΔεκάδες είναι τα σπίτια και καταστήματα που πλημμύρισαν. Οι ορμητικοί χείμαρροι που δημιουργήθηκαν στη χώρα της Σκοπέλου, παρέσυραν πολλά αυτοκίνητα τα οποία κατέληξαν στη θάλασσα ή σε κρατήρες που άνοιξαν στα οδοστρώματα. Αρκετοί δρόμοι έχουν καταστραφεί ενώ σημαντικές ζημιές υπέστη και το λιμάνι.\nΕν τω μεταξύ, σε κατάσταση έκτακτης ανάγκης, κήρυξε ο περιφερειάρχης Πελοποννήσου Πέτρος Τατούλης, τις τοπικές κοινότητες Σκάλας και Έλους του δήμου Ευρώτα.\nΟι κοινότητες επλήγησαν τη Δευτέρα από τον ανεμοστρόβιλο που προκάλεσε τεράστιες καταστροφές.


Βγαίνει το δελτίο του Ντίαζ! - Onsports.gr\nOnsports Team\t11 Νοεμβρίου 2011, 10:56\nΒγαίνει το δελτίο του Ντίαζ!\nΌπως αποκαλύπτει η εφημερίδα «ΠΡΑΣΙΝΗ», η ΕΠΟ πήρε την άδεια της FIFA για να εκδώσει δελτίο στον Ιβάν Σαντιάγκο Ντίαζ που αναμένεται να κάνει ντεμπούτο με την Κ20 του Παναθηναϊκού στο ντέρμπι με την αντίστοιχη ομάδα του Ολυμπιακού.\nΟ Αργεντινός άσος είχε έρθει από το καλοκαίρι στην Παιανία και άφησε εξαιρετικές εντυπώσεις στους προπονητές του Παναθηναϊκού με αποτέλεσμα οι «πράσινοι» να κάνουν κίνηση για την απόκτησή του. Από τη στιγμή που ο Ντίαζ έμεινε ελεύθερος από την Ρίβερ Πλέιτ ήταν δεδομένο πως στο «τριφύλλι» θα τον έκαναν δικό τους, ωστόσο η καθυστέρηση που παρατηρήθηκε είχε να κάνει με κάποια έγγραφα που έπρεπε να στείλει η Ομοσπονδία της Αργεντινής (AFA) στην FIFA.\nΑπό την πλευρά της AFA παρατηρήθηκε σημαντική καθυστέρηση, καθώς το θέμα έχει ξεκινήσει από τον Αύγουστο και πλέον έχουμε φτάσει στο Νοέμβριο, με αποτέλεσμα τα προηγούμενα 24ωρα η FIFA να παρακάμψει τους Αργεντινούς και να δώσει την άδεια στην ΕΠΟ να εκδώσει προσωρινό δελτίο στον παίκτη και να τον θέσει έτσι στη διάθεση του Χουάν Ραμόν Ρότσα για την ομάδα Κ20 του Παναθηναϊκού.


Δημοκρατική Κίνηση Μηχανικών Δυτικής Μακεδονίας: «Ακόμα περιμένουμε την έναρξη του Εξοικονόμηση κατ΄ οίκον ΙΙ» | KOZANILIFE.GR\nΗ ΔΕΥΑΚ για το νέο κοινωνικό τιμολόγιο\nΑπάντηση Θ. Μουμουλίδη σε Ν.Δ. για θέματα Πολιτισμού: «Η σημερινή σας επερώτηση είναι «πουκάμισο αδειανό» και μάλιστα χωρίς Ελένη – Ρεσιτάλ υποκρισίας και ανευθυνότητας»\nΔυτική Μακεδονία 13/03/2018\nΔημοκρατική Κίνηση Μηχανικών Δυτικής Μακεδονίας: «Ακόμα περιμένουμε την έναρξη του Εξοικονόμηση κατ΄ οίκον ΙΙ»\nServer-unavailable για ακόμα μία ημέρα!\nΗ έναρξη του «Εξοικονόμηση κατ΄ οίκον ΙΙ» πραγματοποιήθηκε για ακόμα μία φορά σύμφωνα με το Υπουργείο και χιλιάδες μηχανικοί βρίσκονται εγκλωβισμένοι μπροστά στους υπολογιστές τους προσπαθώντας να συνδεθούν στην πλατφόρμα.\nΤουλάχιστον ντροπή, κοροϊδία και εμπαιγμός για τους συναδέλφους μηχανικούς που επέλεξαν να ασχοληθούν με το πρόγραμμα και να «χάσουν» ακόμα μία ημέρα προσπαθώντας απλά να μπουν στο πληροφοριακό σύστημα. Άδικος κόπος!\nΌλα αυτά φυσικά έρχονται ως συνέχεια πάμπολλων ανακοινώσεων για την δήθεν έναρξη του προγράμματος εδώ και πολλούς μήνες, τον οδηγό του προγράμματος να έχει δημοσιευθεί από τις 8 Φεβρουαρίου αλλά τα παραρτήματά του να είναι εν τέλει διαθέσιμα σε όλους μετά από αρκετές ημέρες στις 28 Φεβρουαρίου.\nΛόγω του τρόπου που έχει θεσμοθετηθεί η όλη διαδικασία και η μέθοδος επιλογής των ωφελούμενων του προγράμματος, είναι φυσιολογικό τις πρώτες ώρες και ημέρες έναρξής του να πραγματοποιείται προσπάθεια για μαζική είσοδο και χρήση του πληροφοριακού συστήματος. Οι ενδιαφερόμενοι πολίτες σπεύδουν μαζικά να εισέλθουν στο σύστημα φοβούμενοι ότι το Πρόγραμμα θα έχει, εντός πολύ σύντομου χρονικού διαστήματος, πλήρη απορρόφηση. Όλα αυτά όμως θα έπρεπε να έχουν προβλεφθεί και να έχει γίνει μέριμνα ώστε να βρεθεί λύση.\nΕπιπλέον όπως διαφαίνεται από τις πρώτες ώρες «λειτουργίας» του συστήματος μεγάλο ρόλο φαίνεται να παίζει η υποδομή του δικτύου internet ανά περιοχή και με αυτό τον τρόπο καταλύεται εξ αρχής η αρχή της ισονομίας.\nΤίθεται θέμα νομιμότητας πλέον! Εάν συνεχιστεί έτσι η κατάσταση θα μπορούν οι εγκεκριμένοι ενδιαφερόμενοι που δεν θα έχουν προλάβει να κάνουν εισαγωγή στο σύστημα να κάνουν προσφυγή ή τουλάχιστον ένσταση.\nΕν κατακλείδι, αντιμετωπιζόμαστε από την παρούσα Κυβέρνηση ως αργόσχολοι επαγγελματίες. Κατάφεραν με την προχειρότητα και την ασυνέπειά τους να καταντήσουν ένα πρόγραμμα εκατομμυρίων, διαβλητό, αδιαφανές και αναξιοκρατικό.\nΥΓ 1. «Ως τώρα ξέραμε το ευ αγωνίζεσθαι… Τις τελευταίες μέρες μάθαμε το F5!!»\nΥΓ 2. Σήμερα πάντως, για το ότι δεν λειτουργεί η πλατφόρμα, φταίει αποκλειστικά η ημερομηνία, Τρίτη και 13 γαρ…


Προγνωστικά Στοιχήματος | Προγνωστικά στοιχήματος με combo και under | Kingbet.net\nΠρογνωστικά στοιχήματος με combo και under\nΠρογνωστικά στοιχήματος σήμερα από τα πρωταθλήματα της Σκωτίας με δύο επιλογές.\nΑνοίγει η αυλαία στα πρωταθλήματα της Σκωτίας και η στήλη ξεχώρισε δύο προγνωστικά στοιχήματος σήμερα από το στοιχηματικό κουπόνι ποδοσφαίρου.\nΞεκινώ από τα... μεγάλα σαλόνια και το πρωτάθλημα της Πρέμιερ, εκεί όπου η Χιμπέρνιαν υποδέχεται τη Ρέιντζερς, σε έναν αγώνα που παρουσιάζει το μεγαλύτερο ενδιαφέρον αυτή την αγωνιστική.\nΤρεις διαδοχικές νίκες μετρά στο πρωτάθλημα η ανεβασμένη Χιμπέρνιαν έχοντας σκοράρει τουλάχιστον δύο γκολ σε κάθε μία από αυτές. Τα σερί θετικά αποτελέσματα στην Πρέμιερ, την έχουν φέρει στην 6η θέση της βαθμολογίας μετά από καιρό και έχει βλέψεις για προς τα πάνω.\nΔείτε εδώ τα σημερινά προγνωστικά κόρνερ\nΧωρίς περιθώρια για απώλειες η Ρέιντζερς, η οποία έχει μείνει 8 πόντους πίσω από την κορυφή και θέλει να διεκδικήσει μέχρι τέλους τις ελπίδες που της έχουν απομείνει για το πρωτάθλημα. Ο Τζέραρντ δεν έχει καταφέρει να κερδίσει μέχρι στιγμής τη Χιμπέρνιαν και μεσοβδόμαδα η ομάδα του δίνει καθοριστικό αγώνα για την πρόκριση στα ημιτελικά του Κυπέλλου απέναντι στην Αμπερντίν.\nΟι «Τζερς» έχουν την ποιότητα και το βάθος στο ρόστερ τους για να παρουσιαστούν «φρέσκοι» σε δύο ανταγωνιστικά παιχνίδια και σήμερα πιστεύω ότι θα εμφανιστούν όπως πρέπει για να πάρουν ένα σημαντικό «τρίποντο». Οι μπουκ είναι υποψιασμένοι και προσφέρουν το διπλό χαμηλά.\nΣτο κυνήγι μεγαλύτερης απόδοσης, αποφάσισα να το συνδυάσω με το over 2.5. Η Χιμπέρνιαν είναι ομάδα με ποιότητα στη μεσοεπιθετική της γραμμή και μπορεί να βοηθήσει ώστε να δούμε μια αναμέτρηση με πολλά γκολ.\nΦόλκερκ - Εϊρ\nΑκριβώς το αντίθετο περιμένω ότι θα γίνει στο Φόλκερκ - Εϊρ. Μόνο νίκη θέλουν οι δύο ομάδες σήμερα, αλλά για διαφορετικό λόγο η κάθε μία. Η γηπεδούχος θέλει να απομακρυνθεί από τις τελευταίες θέσεις της βαθμολογίας και η φιλοξενούμενη να μείνει όσο το δυνατόν πιο κοντά στην κορυφή.\nΤα δύο από τα τρία φετινά παιχνίδια μεταξύ των δύο ομάδων εμφάνισαν το under και το ίδιο ειδικό στοίχημα θα επιλέξω και σήμερα. Ξέρω, το να ποντάρεις λίγα γκολ σε αγώνες Σκωτίας είναι ριψοκίνδυνο, καθώς μπορείς εύκολα να εκτεθείς, αλλά θα το τολμήσω.\nΑυτά για σήμερα. Τα λέμε αύριο με φουλ αγωνιστική δράση σε όλα τα πρωταθλήματα της Σκωτίας. Καλή επιτυχία σε ό,τι και να επιλέξετε.\nΧΙΜΠΕΡΝΙΑΝ - ΡΕΪΝΤΖΕΡΣ 2+Over 2,5 (Combo) 2.15\nΦΟΛΚΕΡΚ - ΕΪΡ Under 2,5 1.83\nΔημητρης Λιαργκοβας - 19/4/2019\nΤέσσερις επιλογές από το πρόγραμμα των αγώνων της 33ης αγωνιστικής στη Β’ Γαλλίας. Ένας άσος, ένα διπλό, ακόμα ένα αλλά με κάλυψη DNB και ένα Over με προκλητική απόδοση.


Το CE χαρακτηρίζει 300ng/το μιλ. Diazepam ένα φάρμακο βημάτων της υψηλής ακρίβειας εξαρτήσεων δοκιμής διαγνώσεων κατάχρησης\nΜεγάλες Εικόνας : Το CE χαρακτηρίζει 300ng/το μιλ. Diazepam ένα φάρμακο βημάτων της υψηλής ακρίβειας εξαρτήσεων δοκιμής διαγνώσεων κατάχρησης\nΚόψτε: 300ng/ml Πιστοποιητικό: CE\nΤο CE χαρακτηρίζει γρήγορο Diazepam ανάγνωσης 300ng/ml ένα φάρμακο βημάτων της σκόνης επιτροπής δοκιμής εξαρτήσεων δοκιμής διαγνώσεων κατάχρησης με τη υψηλή ακρίβεια και την υψηλή ευαισθησία\nΗ Diazepam γρήγορη επιτροπή δοκιμής είναι γρήγορο χρωματογραφικό immunoassay για την ποιοτική ανίχνευση Diazepam ένα κομμένο 300ng/ml.\nΑυτή η δοκιμή παρέχει μόνο ένα προκαταρκτικό αναλυτικό αποτέλεσμα της δοκιμής. Μια πιό συγκεκριμένη εναλλάσσομαι χημική μέθοδος πρέπει να χρησιμοποιηθεί προκειμένου να επιτευχθεί ένα επιβεβαιωμένο αναλυτικό αποτέλεσμα. Η χρωματογραφία αερίου/η μαζική φασματομετρία (GC/MS) είναι η συνιστώμενη επικυρωτική μέθοδος. Κλινική εκτίμηση και\nη επαγγελματική κρίση πρέπει να εφαρμοστεί σε οποιοδήποτε φάρμακο του αποτελέσματος της δοκιμής κατάχρησης, ιδιαίτερα όταν υποδεικνύονται τα προκαταρκτικά θετικά αποτελέσματα.\nDiazepam είναι ένα φάρμακο της οικογένειας βενζοδιαζεπινών που παράγει χαρακτηριστικά μια ηρεμώντας επίδραση. Έχει τις σπασμολυτικές ιδιότητες. Diazepam δεν έχει καμία επίδραση στα επίπεδα GABA και καμία επίδραση glutamate decarboxylase στη δραστηριότητα, αλλά έχει μια μικρή επίδραση στην γάμμα-αμινο transaminase βουτυρικού οξέος δραστηριότητα. Diazepam μπορεί να αντιμετωπιστεί προφορικά, ενδοφλεβίως ενδομυϊκά το (IM), ή ως suppository. Όταν αντιμετωπίζεται προφορικά, απορροφάται γρήγορα και έχει μια γρήγορη αρχή της δράσης. Η αρχή της δράσης είναι ένα έως πέντε λεπτά για IV διοίκηση και 15-30 λεπτά για IM διοίκηση. Η διάρκεια diazepam των μέγιστων φαρμακολογικών αποτελεσμάτων είναι 15 λεπτά σε μια ώρα και για τους δύο τρόπους της χορήγησης. Η βιολογική διαθεσιμότητα μετά από την προφορική διοίκηση είναι 100% και 90% μετά από την πρωκτική διοίκηση. Τα μέγιστα επίπεδα πλάσματος εμφανίζονται μεταξύ 30 και 90 λεπτών αφότου η προφορική διοίκηση 30 και 60 λεπτά μετά από την ενδομυϊκή διοίκηση μετά από την πρωκτική διοίκηση, τα μέγιστα επίπεδα πλάσματος εμφανίζονται μετά από 10 έως 45 λεπτά. Diazepam είναι ιδιαίτερα protein-bound, με 96 σε 99% του απορροφημένου φαρμάκου που είναι protein-bound. Η ημιζωή διανομής diazepam είναι 2 έως 13 λεπτά. Όταν diazepam αντιμετωπίζεται IM, η απορρόφηση είναι αργή, ακανόνιστη, και ελλιπής.\nDiazepam που περιλαμβάνεται μέσα στη γρήγορη επιτροπή δοκιμής DIA παράγει ένα θετικό αποτέλεσμα όταν υπερβαίνει η συγκέντρωση DIA 300ng/ml.


Ενδείξεις: Ιδιοπαθής υπέρταση μόνη ή σε συνδυασμό με άλλους αντιυπερτασικούς παράγοντες (κυρίως διουρητικά). Χρόνια σταθερή στηθάγχη. Συμφορητική καρδιακή ανεπάρκεια σε συνδυασμό με διουρητικά, διγοξίνη και α-ΜΕΑ.\nΑντενδείξεις: Βαριά χρόνια καρδιακή ανεπάρκεια που απαιτεί χορήγηση ινοτρόπων ουσιών. Ηπατική ανεπάρκεια. Κύηση και γαλουχία. Λοιπές βλ. Προπρανολόλη.\nΑνεπιθύμητες ενέργειες – παρενέργειες: Υπόταση, σπάνια συγκοπτική κρίση, καρδιακή ανεπάρκεια, στηθάγχη, κολποκοιλιακός αποκλεισμός, ελάττωση περιφερικής κυκλοφορίας (ψυχρά άκρα), περιφερικό οίδημα, επιδείνωση διαλείπουσας χωλότητας, σύνδρομο Raynaud, αλλεργικές δερματικές αντιδράσεις, επιδείνωση της ψωρίασης, διαταραχές ούρησης, ανικανότητα, ζάλη, κεφαλαλγία, αίσθημα κόπωσης, αϋπνία, κατάθλιψη, ξηρότητα βλεννογόνων στόματος και οφθαλμών, μεταβολικές διαταραχές (αύξηση τρανσαμινασών, λευκοπενία, θρομβοπενία).\nΑλληλεπιδράσεις-Προσοχή στη χορήγηση: Βλ. Προπρανολόλη. Σε καρδιακή ανεπάρκεια η δοσολογία να εξατομικεύεται. Ο ασθενής να παρακολουθείται στενά για 2-3 ώρες μετά την έναρξη και σε κάθε αύξηση της δόσης καθώς και η νεφρική και καρδιακή λειτουργία για τυχόν επιδείνωση. Να αποφεύγεται η απότομη διακοπή του φαρμάκου.\nΔοσολογία: Yπέρταση έναρξη με 12.5 mg καρβεδιλόλης μια φορά την ημέρα, για τις 2 πρώτες ημέρες. Στη συνέχεια 25 mg μία φορά την ημέρα. Εφόσον κριθεί αναγκαίο αύξηση ανά 2 τουλάχιστον εβδομάδες, μέχρι τη μέγιστη ημερήσια δόση 50 mg είτε άπαξ είτε σε δύο λήψεις.\nΧρόνια σταθερή στηθάγχη έναρξη με 12.5 mg καρβεδιλόλης 2 φορές την ημέρα. Στη συνέχεια αν απαιτηθεί, αύξηση μετά μία εβδομάδα μέχρι το μέγιστο 50 mg εφάπαξ ημερησίως ή σε δύο λήψεις των 25 mg, ιδιαίτερα στους ηλικιωμένους.\nΣυμφορητική καρδιακή ανεπάρκεια έναρξη με 3.125 mg καρβεδιλόλης 2 φορές την ημέρα, για τις 2 πρώτες εβδομάδες. Εφόσον η δόση αυτή γίνει καλά ανεκτή, η δοσολογία μπορεί να διπλασιάζεται ανά διαστήματα ≥ των 2 εβδομάδων μέχρι 25 mg 2 φορές την ημέρα. Μέγιστη δόση 25 mg δύο φορές την ημέρα σε ασθενείς < 85 kg και 50 mg δύο φορές την ημέρα σε ασθενείς > 85 kg. Αν η θεραπεία διακοπεί για > 2 εβδομάδες, επανέναρξη με 3.125 mg δύο φορές την ημέρα και η αύξηση όπως προαναφέρθηκε. Δεν χορηγείται σε ασθενείς < 18 ετών.


Nova | Το ντέρμπι των «αιωνίων» παίζει στη θύρα σου! | TvExperts\nΤο ντέρμπι των «αιωνίων» παίζει στη θύρα σου!\nΔείτε το απολαυστικό βιντεάκι με πρωταγωνιστές τους Ιωάννη Παπαπέτρου και Βασίλη Σπανούλη, αλλά και τι ενώνει τους αρχηγούς των 2 ομάδων!\nΌταν δε μπορείς να πας στις θύρες του ΟΑΚΑ, έρχεται το ΟΑΚΑ στη θύρα σου. Σε συνέχεια της διαφημιστικής καμπάνιας της Nova με φόντο τη νέα σεζόν, δημιούργησε μια σειρά τηλεοπτικών σποτ για την επικοινωνία των derby της Euroleague με πρωταγωνιστές.... τους πρωταγωνιστές των derby. Η αρχή φυσικά αφορά το ματς της Παρασκευής (9/10, 21:00 Novasports2HD), εκεί όπου σχεδόν με το... καλημέρα της νέας σεζόν Παναθηναϊκός και Ολυμπιακός διασταυρώνουν τα ξίφη τους στο πλαίσιο της 2ης αγωνιστικής της κορυφαίας διασυλλογικής διοργάνωσης.\nΟ Ιωάννης Παπαπέτρου και ο Βασίλης Σπανούλης έρχονται στην θύρα σας, χτυπάνε το κουδούνι και σας προσφέρουν τις θεαματικότερες τους στιγμές πριν από την έναρξη του αγώνα στο ΟΑΚΑ.\nΑπολαύστε το σχετικό βιντεάκι\nΠαπαπέτρου vs Σπανούλης\nΤο φετινό ντέρμπι φαντάζει από τα πλέον αμφίρροπα των τελευταίων ετών. Κάτι το timing (συναντιούνται πολύ νωρίς) κάτι ότι και για τις 2 ομάδες η χρονιά φαντάζει ως ένα νέο ξεκίνημα συνηγορούν στο παραπάνω συμπέρασμα. Ιωάννης Παπαπέτρου και Βασίλης Σπανούλης αναμένεται να είναι εκ των κεντρικών προσώπων στα οποία θα βασιστούν ο Γιώργος Βόβορας και ο Γιώργος Μπαρτζώκας αντίστοιχα. Στα αξιοσημείωτα ότι οι δύο αρχηγοί γνωρίζονται πολύ καλά, καθώς συν τοις άλλοις στην κοινή τους συνύπαρξη με τα χρώματα των Ερυθρολεύκων ήταν συγκάτοικοι στο ίδιο δωμάτιο, όταν ο Ολυμπιακός αγωνιζόταν στο εξωτερικό.\nΟ μεν Παπαπέτρου αποτέλεσε το καταλύτη της νίκης του Παναθηναϊκού στην πρεμιέρα της διοργανώσεις, ο δε Σπανούλης έχει... φάει με το κουτάλι τα ντέρμπι των "αιωνίων". Ραντεβού λοιπόν το βράδυ της Παρασκευής. Ξέρετε που! Οσο για το πώς δεν θα χάνεται τέτοιους είδους αναμετρήσεις; Η απάντηση είναι με την υπηρεσία Nova Sports Pack!\nΔείτε εδώ το πρόγραμμα των τηλεοπτικών μεταδόσεων όλης της 2ης αγωνιστικής της Euroleague


((i)) Δεκέμβρης στην Ελευθεριακή Λέσχη Βόλου. (αφίσα)\n04/12/2019 10:39 μμ.\nΖητήματα φύλου και σεξουαλικής ταυτότητας Τροφή Μετανάστες/τριες - Πρόσφυγες - Μειονότητες\nΗ Ελευθεριακή Λέσχη Βόλου τον Δεκέβρη είναι ανοικτή κάθε Δευτέρα & Πέμπτη από τις 07:00 μμ έως τις 11:00 μμ. Αυτές τις ώρες λειτουργεί η βιβλιοθήκη και το αναγνωστήριο, καθώς και έκθεση - bazaar ελευθεριακών εκδόσεων.\n- Πέμπτη 5 Δεκέμβρη στις 20:30', η Αναρχική Συλλογικότητα mⒶnifesto θα προβάλει video ντοκουμέντα απο τα σύγχρονα στρατόπεδα συγκέντρωσης μεταναστών/ριών στο ελληνικό κράτος καθώς και απο τις αστυνομικές εισβολές και εκκενώσεις μεταναστευτικών καταλήψεων στέγης, απο το 2016 μέχρι και σήμερα. Θα ακολουθήσει συζήτηση με θέμα : Ρατσισμός και σύγχρονο καθεστώς εξαίρεσης μεταναστών/ριών.\n- Δευτέρα 9 Δεκέμβρη στις 20:00', η ελευθεριακή φεμινιστική συλλογικότητα Fuerza Femenina προβάλει την ταινία "The Breadwinner" (παραγωγή 2017, διάρκεια 96'). Σκηνοθεσία : Nora Twomey. Σενάριο : Anita Doron, Deborah Ellis.\nΗ 11χρονη Παρβανέ ζεί και μεγαλώνει στο Αφγανιστάν υπο την εξουσία των Ταλιμπάν. Όταν φυλακίζεται ο πατέρας της, αναγκάζεται να μεταμφιεστεί σε αγόρι για να κυκλοφορεί και να δουλέψει, ωστε να συντηρεί την οικογένειά της.\n- Δευτέρα 16 Δεκέμβρη στις 20:00', προβολή της ταινίας "Food Inc." (παραγωγή 2008, διάρκεια 94'). Σκηνοθεσία : Robert Kenner. Σενάριο : Robert Kenner, Elise Pearlstein. Μετά την προβολή θα ακολουθήσει συζήτηση με την συμμετοχή διατροφολόγου.\nΗ ταινία ντοκουμέντο «Food Inc.» παρουσιάζει αναλυτικά, όλη την αλυσίδα μαζικής παραγωγής και βιομηχανικής επεξεργασίας των τροφίμων στον σύγχρονο καπιταλιστικό κόσμο. Απομυθοποιεί την ωραιοποιημένη αφήγηση του marketing τροφίμων που απευθύνεται στο καταναλωτικό κοινό και επικεντρώνεται με μια ρεαλιστική ματιά στο εσωτερικό της βιομηχανίας τροφίμων.\n- Δευτέρα 23 Δεκέμβρη στις 20:00', προβολή της αντιπολεμικής ταινίας "Joyeux Noel" (παραγωγή 2005, διάρκεια 116'). Σενάριο και σκηνοθεσία : Christian Carion. Ηθοποιοί : Diane Kruger, Benno Fürmann, Guillaume Canet, Natalie Dessay, Gary Lewis, Daniel Brühl κ.α.\nΗ ταινία περιγράφει την εκεχειρία που πραγματοποίησαν μόνοι τους το 1914, την μέρα των χριστουγέννων, κατά την διάρκεια του 1ου παγκοσμίου πολέμου στο δυτικό μέτωπο, περίπου 100.000 στρατιώτες. Αρνήθηκαν να πολεμήσουν και να αλληλοσκοτωθούν. Οι γερμανοί στρατιώτες ξεκίνησαν τραγουδώντας απο τα χαρακώματά τους το χριστουγεννιάτικο τραγούδι «silent night» (σιωπηλή νύχτα) και άλλα χριστουγεννιάτικα κάλαντα. Οι άγγλοι στρατιώτες από τα απέναντι χαρακώματα, συνενώθηκαν κι αυτοί τραγουδώντας. Τότε, σιγά-σιγά άρχισαν να βγαίνουν όλοι από τα χαρακώματά τους και συναντήθηκαν στη μέση, στη νεκρή ζώνη (no man's land), ανταλλάσοντας δώρα και σε κάποιες περιπτώσεις παίζοντας μεταξύ τους ποδόσφαιρο.\nΑργότερα, οι αξιωματικοί των δύο στρατών, με κατασταλτικές παρεμβάσεις τους και με παραδειγματικές εκτελέσεις, προσπάθησαν να αποτρέψουν την δυνατότητα μελλοντικής εξέγερσης των στρατιωτών. Παρ' όλ' αυτά, μαζικές ανταρσίες ξέσπασαν στους δύο στρατούς το 1917 και το 1918, οι οποίες τελικά συνέβαλαν καθοριστικά στον τερματισμό του πολέμου.\nΗ Λέσχη θα παραμείνει κλειστή απο 24 Δεκέμβρη έως και 5 Γενάρη.\nΒόλου Ελευθεριακή Λέσχη


Χρήστος Διονυσόπουλος: Ιστορία είναι το φως της αλήθειας – 3Β Βάρη Βούλα Βουλιαγμένη\n4 Δεκεμβρίου 2020, 1:09 μμ\n4 Νοεμβρίου 2013, 9:55 πμ\nΠαραθέτουμε αυτούσια την ομιλία που έκανε ο φιλόλογος και αρχαιολόγος Χρήστος Διονυσόπουλος την Τετάρτη 23 Οκτωβρίου 2013 σε ειδική εκδήλωση όπου παρουσιάστηκε το βιβλίο του “Η μάχη του Μαραθώνα. Ιστορική και τοπογραφική προσέγγιση” που κυκλοφορεί από τις εκδόσεις Καπόν.\nΟ αριθμός των ερευνητών, που έχουν ασχοληθεί με τον Μαραθώνα και τα προβλήματα που παρουσιάζει το σημαντικό αυτό κεφάλαιο της παγκόσμιας ιστορίας, είναι απίστευτα μεγάλος. Διακεκριμένοι μελετητές (αρχαιοδίφες, γεωγράφοι, γεωλόγοι, τοπογράφοι, φιλόλογοι, ιστορικοί, αρχαιολόγοι, επιγραφολόγοι, νομισματολόγοι, αστρονόμοι, ιατροί, στρατιωτικοί, πολιτικοί κ.α.), συνολικά περισσότεροι από 650, έκαναν πάνω από 900 αναφορές για τον Μαραθώνα, σε άρθρα και βιβλία, είτε παρέχοντας πληροφορίες είτε καταθέτοντας τις προσωπικές τους απόψεις και προτείνοντας λύσεις για τα προβλήματα.\nΤο ερευνητικό ενδιαφέρον παραμένει συνεχές και αδιάπτωτο, όχι μόνο λόγω της σπουδαιότητας της μάχης, αλλά και εξαιτίας του ότι ο Ηρόδοτος, που είναι η κύρια και η πιο έγκυρη πηγή της έρευνας, μας δίνει συνοπτική εικόνα των γεγονότων και αποσιωπά κάποιες βασικές λεπτομέρειες που αφορούν τη μάχη.\nΤα κενά και οι ελλείψεις της Ηροδότειας αφήγησης συνιστούν τον μαγικό πόλο έλξης που συνεγείρει τους ερευνητές, ενεργοποιεί τη σκέψη και διεγείρει τη φαντασία τους.\nΤα κενά είναι πολλά. Αφορούν τη γεωμορφολογία της περιοχής του Μαραθώνα, το οδικό δίκτυο, τον χρόνο, δηλαδή το έτος, τον μήνα, την ημέρα, την ώρα, τη χρονική διάρκεια της μάχης, τον χρόνο αποχώρησης των Περσών από το πεδίο της μάχης και της άφιξής τους στο Φάληρο, τις θέσεις μάχης, τη διάταξη των παρατάξεων, τα σχέδια μάχης των αντιπάλων, το αρχικό σημείο της συμπλοκής, τις φάσεις της αναμέτρησης, τις αριθμητικές δυνάμεις των εμπολέμων, τις απώλειες τους στη μάχη, τον τόπο και τον χρόνο ταφής των πεσόντων, το σήμα που δέχθηκε ο περσικός στόλος, το όνομα και τη διαδρομή του Μαραθωνοδρόμου κ.α.\nΣτην προσπάθειά τους να καλύψουν τα κενά αυτά, οι ερευνητές βασίστηκαν εύλογα σε δευτερεύουσες πηγές, οι οποίες όμως, αντί να χρησιμοποιηθούν επικουρικά, οδήγησαν κάποιους σε αυθαίρετα συμπεράσματα μεταβάλλοντάς τους σε δημιουργούς φανταστικών σεναρίων, καθώς οι θεωρίες τους έρχονται σε πλήρη αντίθεση με την κύρια πηγή αλλά και με την κοινή λογική, μερικές φορές.\nΗ συνδρομή της φαντασίας είναι χρήσιμη και αναγκαία για την ανεύρεση της αλήθειας σε όλες τις επιστήμες. Όχι όμως της αχαλίνωτης, της μη λελογισμένης φαντασίας, αλλά αυτής που συνεργάζεται γόνιμα με τον νου.\nΑκόμη και στο μυθιστόρημα η φαντασία πρέπει να κινείται μέσα σε πλαίσια επιτρεπτά από τον νου. Ο μυθιστοριογράφος και ο ιστορικός συγγενεύουν κατά το ότι χρησιμοποιούν και οι δύο την φαντασία τους. Διαφέρουν όμως ως προς τον τρόπο με τον οποίο ο καθένας απ’ αυτούς τη μεταχειρίζεται. Ο μυθιστοριογράφος επινοεί τα γεγονότα που διηγείται. Ο ιστορικός οφείλει να ανασυνθέτει αυτά που έγιναν «όπως στην πραγματικότητα έγιναν», Wie es eigentlich gewesen, για να θυμηθούμε την αλάθητη ρήση του μεγάλου ιστορικού των Νεώτερων Χρόνων, του Leopold von Ranke.\nΈτσι, «οι ερευνητές του παρελθόντος δεν είναι ποτέ απόλυτα ελεύθεροι. Το παρελθόν είναι ο τύραννός τους. Τους απαγορεύει να γνωρίσουν οτιδήποτε που το ίδιο δεν τους έδωσε, συνειδητά ή ασυνείδητα», όπως εύστοχα παρατηρεί ο Marc Bloch.\nΓι’ αυτό και ο ιστορικός ανατρέχει στις πηγές. Και πηγή είναι το καθετί που μπορεί να γίνει μαρτυρία για οποιοδήποτε θέμα το οποίο αφορά τις ανθρώπινες δραστηριότητες του παρελθόντος.\nΜε την προσεκτική μελέτη των πηγών, ο ιστορικός μπορεί να επισημάνει τα λάθη, τα ψεύδη, την ευνοϊκή ή δυσμενή παραποίηση των γεγονότων, τα εκούσια ή ακούσια κενά, με βασική προϋπόθεση να παραμένει ο ίδιος πάντα στην υπηρεσία της αλήθειας.\n«Ο πρώτος νόμος της Ιστορίας, μας λέει ο Κικέρων (De Oratore, II. XV. 62), είναι να μην τολμά να λέει κανένα ψέμα, ο δεύτερος να τολμά να λέει ό,τι είναι αλήθεια». Με δυο λόγια, η Ιστορία είναι «lux veritatis», το φως της αλήθειας.\n«Υπάρχει ένας κώδικας αρετής για τον ιστορικό: πρέπει να είναι άφοβος, ειλικρινής, ανιδιοτελής, ακριβής και δίκαιος», τονίζει ο μεγάλος θεωρητικός της Ιστορίας, καθηγητής στο Cambridge, λόρδος Acton, παραπέμποντας στις απόψεις του Λουκιανού, Πως δει την ιστορίαν συγγράφειν, κεφ. 41.\nΕίναι ιδιότητες απαραίτητες για τον ιστορικό, γιατί λειτουργεί όχι μόνον ως λόγιος αλλά και ως δικαστής. Ως λόγιος συλλέγει τις πηγές. Ως δικαστής τις αξιολογεί, αναζητεί τα πραγματικά αίτια των γεγονότων και αποφαίνεται για όλα απονέμοντας ευθαρσώς και ανιδιοτελώς το δίκαιο.\nΟ πραγματικός ιστορικός συνομιλεί με τις πηγές, θέτει ερωτήματα και ανακινεί προβλήματα. Πρέπει να έχει πάντα στη σκέψη του τη σοφή υπόδειξη του Edgar Morin: «η βεβαιότητα ότι γνωρίζουμε την αλήθεια επ’ουδενί αποτελεί εγγύηση έναντι της πλάνης».\nΣτο βιβλίο μου παρέθεσα όλα τα προβλήματα που έχουν ανακινηθεί για τον Μαραθώνα. Σε αυτά πρόσθεσα και εκείνα που εγώ έχω ανακινήσει και προσπάθησα να δώσω λύσεις, έχοντας ως γνώμονα, σε ό,τι αφορά τις γραπτές μαρτυρίες, κυρίως την αφήγηση του Ηρόδοτου. Τις δευτερεύουσες γραπτές πηγές αξιολόγησα και χρησιμοποίησα, ανάλογα με την αξιοπιστία τους, στο μέτρο που αυτές συνάδουν με την Ηροδότεια αφήγηση και που δεν έρχονται σε αντίθεση με αυτήν.\nΤέλος, φρόντισα το κείμενο να απευθύνεται, όχι μόνο στους συναδέλφους μου, τους ερευνητές, αλλά και σε ένα κοινό ευρύτερο, πιο μεγάλο, γιατί ήθελα να είναι προσιτό σε όλους, για να μπορούν όλοι να δουν και να απολαύσουν, με την ίδια ευκολία, το «φως της αλήθειας» που εκπέμπει ο Μαραθώνας.


Μας είναι αναγκαίοι οι πρόσφυγες! | Documento\nΔιαβάζετε: ΜΑΣ ΕΙΝΑΙ ΑΝΑΓΚΑΙΟΙ ΟΙ ΠΡΟΣΦΥΓΕΣ!\nΜας είναι αναγκαίοι οι πρόσφυγες!\nΑνεξαρτήτως εξελίξεων, η ένταξη προσφύγων στην ελληνική κοινωνία και οικονομία είναι αναπόφευκτη. Δεν είναι μόνοι οι ανθρωπιστικοί λόγοι.\nΤην καθιστά αναπόφευκτη η συρρίκνωση του πληθυσμού της Ελλάδας. Κοινώς, αν δεν υπήρχαν οι πρόσφυγες που έρχονται ζητώντας προστασία στα σύνορά μας, θα έπρεπε να τους βρούμε εμείς στις χώρες τους. Πολλοί βέβαια λένε ότι η μείωση των γεννήσεων αντιμετωπίζεται με κίνητρα προς τα νέα ζευγάρια. Ισχύει ότι η ολομέτωπη επίθεση στα εργατικά δικαιώματα αυτά τα δέκα χρόνια και η ευρεία κοινωνική και οικονομική ανασφάλεια μείωσαν περαιτέρω τον ρυθμό των γεννήσεων. Ομως, ισχύει ταυτόχρονα ότι έως τώρα καμία χώρα στον κόσμο με τα δικά μας επίπεδα γεννήσεων δεν κατάφερε να αναστρέψει τη δυναμική.\nΒάσει στοιχείων του Εθνικού Κέντρου Κοινωνικών Ερευνών (ΕΚΚΕ), λόγω της ακραίας αύξησης των συνταξιούχων σε σχέση με τους εργαζόμενους κάθε δεκαετία το έλλειμμα του ασφαλιστικού θα αυξάνεται μεταξύ 1 δισ. και 1,25 δισ. ευρώ. Και η έρευνα αυτή δεν λαμβάνει υπόψη τις πρόσφατες\nαλλαγές στο ασφαλιστικό που αποσυνδέουν το εισόδημα από τις ασφαλιστικές εισφορές των ελεύθερων επαγγελματιών, μειώνοντας περαιτέρω τα ασφαλιστικά έσοδα. Ηδη στο ασφαλιστικό Βρούτση αυξήθηκαν οι ασφαλιστικές εισφορές κατά 20% για το 90% των εργαζομένων. Ομως η κυβέρνηση αναμένεται να φέρει και αύξηση του ορίου συνταξιοδότησης στα 73 έτη. Ηδη το προβλέπει η αναλογιστική μελέτη του ασφαλιστικού Βρούτση. Με απλά λόγια, πολύς κόσμος δεν θα πάρει σύνταξη ποτέ.\nΗ κατάσταση είναι επίσης τραγική όσον αφορά το εκπαιδευτικό μας σύστημα. Τα μισά σχολεία κινδυνεύουν με κλείσιμο στην επόμενη δεκαετία, οδηγώντας σε κατάρρευση κοινωνικές υποδομές σε πολλές περιοχές της Ελλάδας όπου οικογένειες με παιδιά θα είναι αδύνατο να ζήσουν, στερώντας την ύπαιθρο και τον αγροτικό τομέα από κάθε προοπτική.\nΕπίσης, η μείωση του πληθυσμού σημαίνει και μείωση του ΑΕΠ, κάνοντας τη μεσοπρόθεσμη πρόβλεψη για ανάπτυξη στο 4% άπιαστο όνειρο. Ομως σε αυτή την πρόβλεψη στηρίζονται τόσο η βιωσιμότητα του ασφαλιστικού Βρούτση όσο και οι στόχοι μείωσης του χρέους.\nΗ εικόνα είναι δραματική και επιδεινώνεται από την αιμορραγία νέων επιστημόνων προς το εξωτερικό λόγω των μνημονίων και της οικονομικής εξαθλίωσης.\nΗ μόνη λύση είναι η ένταξη πολιτών άλλων χωρών στην Ελλάδα. Η δεξιά πρόταση για μαζική ένταξη Βορειοευρωπαίων συνταξιούχων προσκρούει στη μείωση των συντάξεων παντού πλέον στην Ευρώπη. Είναι χαρακτηριστικό ότι στη Γερμανία το μεγαλύτερο μέρος των συνταξιούχων έχει σύνταξη κάτω των 1.000 ευρώ.\nΑπέναντι σε αυτές τις προκλήσεις οι υπόλοιπες χώρες του κόσμου στρέφονται προς την οργανωμένη ένταξη πολιτών άλλων χωρών στους τομείς της οικονομίας που αντιμετωπίζουν ελλείψεις: Ελληνες γιατροί στη Γερμανία, τεχνικοί σε ΗΠΑ και Καναδά κ.λπ.\nΑυτοί οι δικοί μας άνθρωποι επιτρέπουν στις χώρες υποδοχής να κρατηθούν όρθιες. Γιατί να μην επιτρέψουμε στους πρόσφυγες στη χώρα μας να κάνουν το ίδιο;\nΚάθε χρόνο πολλές χιλιάδες εργάτες χωρίς χαρτιά δουλεύουν στις αγροτικές περιοχές. Πιστεύει κανείς ότι θα καταφέρουμε να παράγουμε τις ίδιες ποσότητες αγροτικών προϊόντων χωρίς τη βοήθειά τους; Υπάρχει κανείς που να πιστεύει\nότι δεν πρέπει αυτοί οι άνθρωποι να αποκτήσουν χαρτιά και δικαιώματα ώστε να μην πέφτουν θύματα εκμετάλλευσης; Επίσης, στα χωριά που ερημώνουν από ενεργό πληθυσμό και μένουν μόνο ηλικιωμένοι πλέον υπάρχει κανείς που να διαφωνεί να πάνε μερικές οικογένειες προσφύγων που θα μπορέσουν να τους δώσουν ζωή και να στηρίξουν τους κατοίκους τους; Και όπου αλλού μπορέσουν να προσφέρουν οι πρόσφυγες με τον δυναμισμό και την όρεξή τους, να ξεκινήσουν μια καινούργια ζωή στη χώρα μας. Εμείς θα τους δώσουμε την ευκαιρία για μια νέα ζωή. Οι συνάνθρωποί μας αυτοί θα στηρίξουν την κοινωνία μας, τα σχολεία μας και τελικά και την οικονομία μας.\nΓια να είμαστε ειλικρινείς, καθώς οι συνάνθρωποί μας αυτοί θα παραμείνουν εγκλωβισμένοι στη χώρα μας η κυβέρνηση θα στραφεί σε λύσεις ένταξης. Οι κυβερνητικοί βουλευτές το συζητάνε ήδη. Επίσημα, όμως, προτιμούν να επικεντρώνονται στον λαϊκισμό, στη μισαλλοδοξία και στον διχασμό, απομακρύνοντας την κοινωνία μας από την κοινή λογική. Ξορκίζοντας την ανθρωπιστική κρίση ως εθνικό κίνδυνο. Αντί να πουν την αλήθεια: Μας είναι αναγκαίοι οι πρόσφυγες!\nΟ Κρίτων Αρσένης είναι βουλευτής Β2 Δυτικού Τομέα Αθηνών του ΜέΡΑ25


Θα γίνει τελικά Μαλαισία, η Τουρκία; | Η ΚΑΘΗΜΕΡΙΝΗ\nΘα γίνει τελικά Μαλαισία, η Τουρκία;\nΤο πόσο αντιπαθής θα γινόταν μεταξύ πολλών Τούρκων σίγουρα ούτε το φανταζόταν ούτε το έλπιζε ποτέ ο παλαίμαχος Αμερικανός διπλωμάτης Ρίτσαρντ Χόλμπρουκ. Ούτε ίσως είχε φανταστεί πως μια δήλωση στην οποία προέβη – ομολογουμένως χωρίς πολλή περίσκεψη – επρόκειτο να δώσει αφορμή για μια φλογερή συζήτηση δίχως τελειωμό, που απασχολεί τα τουρκικά μέσα ενημέρωσης ανελλιπώς το τελευταίο δεκαήμερο.\nΤον προηγούμενο μήνα, ο κ. Χόλμπρουκ είχε χαρακτηρίσει την Τουρκία τη δεύτερη χώρα με πολιτική κουλτούρα «ήπιου Ισλάμ» μετά τη Μαλαισία. Ο Αμερικανός διπλωμάτης εκτόξευσε το χαρακτηρισμό ως φιλοφρόνηση. Επισήμανε ότι μετά την 11η Σεπτεμβρίου, οι ΗΠΑ επιθυμούν καθεστώτα ήπιου Ισλάμ σε ολόκληρο τον Ισλαμικό κόσμο, εκφράζοντας παράλληλα την απογοήτευση που «μόνο δύο τέτοια καθεστώτα υφίστανται».\nΗ δήλωση είχε εξοργίσει τους οπαδούς του κοσμικού κράτους στην Τουρκία, Κεμαλιστές αλλά και φιλελεύθερους, που δικαίως διαμαρτύρονταν ότι η Τουρκική Δημοκρατία αποτελεί κράτος κοσμικό, όχι κράτος «ήπιου Ισλάμ». Μεσούσης της εορτής του Ραμαζανίου ωστόσο, δηλώσεις ενός Τούρκου κοινωνιολόγου, εμπνευσμένες προφανώς από κάποια ανησυχητικά δείγματα θρησκευτικού ζηλωτισμού των ημερών, έδωσαν νέα τροφή στις συζητήσεις γύρω από το μέλλον της χώρας και τη συντελούμενη ιδεολογική μετάλλαξη της τουρκικής κοινωνίας.\nΕρωτήματα του είδους «Πού οδεύουμε;» και «Πόσο απειλεί το πολιτικό Ισλάμ τις ελευθερίες μας;» ταλανίζουν τους Τούρκους εδώ και δεκαετίες, από τη στιγμή που το εν λόγω πολιτικό κίνημα εισήλθε δυναμικά στην πολιτική. Το «πολιτικό Ισλάμ» ευαγγελίζεται την προσαρμογή του δημόσιου βίου και των πολιτειακών θεμελίων στις Ισλαμικές αρχές.\nΠαραδοσιακά, τις ανησυχίες τους για σχέδια καθεστωτικής αλλαγής που απεργάζονται θιασώτες του «θρησκευτικού σκοταδισμού» αρθρώνουν οι Κεμαλιστές και το στράτευμα. Τον τελευταίο όμως μήνα, με δεδομένες τις νέες πολιτικές ισορροπίες που έφερε η εκλογή του Αμπντουλάχ Γκιουλ στην προεδρία, εκφράζουν φόβους ολοένα και περισσότεροι διανοούμενοι της Αριστεράς. Βασική ανησυχία τους ότι η Τουρκία οδεύει ολοταχώς προς το θρησκόληπτο συντηρητισμό, τάση που εγκυμονεί κινδύνους για όσους δεν επιθυμούν έναν τόπο ζωής όπου η Ισλαμική ηθική θα έχει πρωτεύοντα ρόλο.\nΗ σαρωτική νίκη του Κόμματος Δικαιοσύνης και Ανάπτυξης (ΑΚΡ) στις βουλευτικές εκλογές της 22ας Ιουλίου και η εκλογή του Αμπντουλάχ Γκιουλ στην Προεδρία της Δημοκρατίας γίνονται αισθητές ως ένα είδος μεταπολίτευσης. Το ισλαμικών καταβολών κόμμα ενίσχυσε σημαντικά το ποσοστό του. Η λαϊκή ετυμηγορία αποδοκίμασε το Ρεπουμπλικανικό Λαϊκό Κόμμα των Κεμαλιστών, το στράτευμα και τις πραξικοπηματικές τακτικές τους, και άνοιξε το δρόμο για την εκλογή, για πρώτη φορά, ενός προσώπου με καταβολές στον ισλαμικό χώρο στην Προεδρία της Δημοκρατίας.\nΤο «Σύνταγμα τπου ΑΚΡ»\nΜέχρι πρότινος, το ΑΚΡ «μοιραζόταν» το πολιτικό σκηνικό με τον πρόεδρο Αχμέτ Νεζντέτ Σέζερ, πρώην δικαστικό και ακραιφνή Κεμαλιστή. Η «συγκατοίκηση» αυτή αποτελούσε εγγύηση για πολλούς, που φοβούνται πως το ΑΚΡ κρύβει μια «μυστική ατζέντα» ισλαμοποίησης του κράτους, ότι κάθε προσπάθεια εφαρμογής της ατζέντας αυτής θα καταψηφιζόταν από τον Σέζερ και τους ανωτάτους δικαστικούς που εκείνος διόριζε. Η άρση της συγκατοίκησης και των φραγμών που έθετε προκαλεί νευρικότητα σε ορισμένους κύκλους. Η «μονοκρατορία του ΑΚΡ» έχει θέσει όσους φοβούνται την αύξηση της επιρροής της θρησκείας στο δημόσιο βίο σε αυξημένη ετοιμότητα.\nΣτη νέα πολιτική συγκυρία, που κάποιοι ονομάζουν «κράτος του ΑΚΡ», προστίθενται και οι ανησυχίες σχετικά με το νέο Σύνταγμα της Τουρκικής Δημοκρατίας που ετοιμάζει επιτροπή συνταγματολόγων κατά παραγγελία του Ταγίπ Ερντογάν. Το σχέδιο του νέου Συντάγματος καταρτίζεται σε άκρα μυστικότητα, γεγονός που κάθε άλλο παρά καθησυχάζει όσους φοβούνται πως το νέο Σύνταγμα θα περιορίσει τα κοσμικά θεμέλια του κράτους. Η ενδεχόμενη άρση της απαγόρευσης της ισλαμικής μαντίλας στα πανεπιστήμια, που σύμφωνα με τους παρατηρητές είναι πολύ πιθανό να αποτελέσει τμήμα του νέου Συντάγματος, συγκεντρώνει τις αντιδράσεις όχι μόνο των Κεμαλιστών, αλλά και επιφανών φιλελευθέρων.\nΔεν είναι λίγες οι φωνές που προσπαθούν να κατευνάσουν τις όποιες ανησυχίες, τονίζοντας πως το ΑΚΡ δεν αποτελεί οργάνωση του «πολιτικού Ισλάμ». Παρά τις ισλαμικές καταβολές πολλών στελεχών του, το ΑΚΡ έχει μετεξελιχθεί σε κεντρώο και φιλοευρωπαϊκό μεταρρυθμιστικό κίνημα. Οι εν λόγω αναλυτές, Τούρκοι και ξένοι, σημειώνουν πως το ΑΚΡ αποτελεί τη μόνη πολιτική δύναμη στη χώρα πραγματικά προσδεδεμένη στο ευρωπαϊκό όραμα. Τόσο οι πρωθυπουργός Ερντογάν και ο πρόεδρος Γκιουλ, όσο και τα μέλη της επιτροπής που καταρτίζει το σχέδιο Συντάγματος, τονίζουν σε κάθε ευκαιρία την πίστη τους στο εκσυγχρονιστικό όραμα μιας Ευρωπαϊκής Τουρκίας, αλλά και την προσήλωσή τους στο μοντέλο του λαϊκού κράτους και της δημοκρατίας.\nΟ πρωθυπουργός και οι επιτελάρχες του κόμματος αποκρούουν τις αιτιάσεις ότι μαγειρεύουν ένα Σύνταγμα που θα εμπνέεται από και θα αντανακλά το μοντέλο του θρήσκου συντηρητισμού που εφαρμόζουν στην προσωπική τους ζωή. Αρνούνται το χαρακτηρισμό «Σύνταγμα του ΑΚΡ» για το νέο θεμελιώδη νόμο, και διαβεβαιώνουν ότι ετοιμάζουν Σύνταγμα για όλους τους Τούρκους, με μόνο γνώμονα την κατοχύρωση της μέγιστης προστασίας των ατομικών τους δικαιωμάτων. Σύμφωνα με τους αναλυτές που πρόσκεινται στο ΑΚΡ, η κινδυνολογία περί «κρυφής ατζέντας» και περί σχεδίων ισλαμοποίησης του συλλογικού βίου αποτελεί τακτική τρομοκράτησης της Κεμαλικής τάξης και των στρατιωτικών, που είδαν το πολιτικό της μονοπώλιο να συντρίβεται σταδιακά από το ΑΚΡ και που δεν διαθέτουν καλύτερα πολιτικά επιχειρήματα.\nΗ «βία της γειτονιάς»\nΟ χώρος της φιλελεύθερης Αριστεράς, που στήριξε το ΑΚΡ στον αγώνα του κατά της συμπαιγνίας Κεμαλιστών – στρατεύματος – Δικαιοσύνης, συμφωνεί γενικά πως δεν υφίσταται κίνδυνος κατάλυσης του κοσμικού κράτους μέσω μιας αλλαγής της υφιστάμενης νομοθεσίας, ενώ η προσωπική ιστορία πολλών στελεχών του κυβερνώντος κόμματος δεν του εμπνέει ανησυχία. Πολλοί διανοούμενοι σημειώνουν πως ο κίνδυνος κατά «της ελευθερίας επιλογών» προέρχεται από άλλα κέντρα, που δεν έχουν σχέση με την πολιτική εξουσία.\nΟλοένα και περισσότεροι αναφέρονται το τελευταίο διάστημα στις πιέσεις που ασκούνται, ιδίως στις γυναίκες, σε κοινωνικό επίπεδο ώστε να εξασφαλισθεί η συμμόρφωσή τους στις «επιταγές της θρησκείας». Πρώτος ο δημοσιογράφος και ιδιοκτήτης εταιρείας δημοσκοπήσεων Ταρχάν Ερντέμ είχε ισυχυριστεί σε συνέντευξή του στη Ραντικάλ ότι σε περίπτωση που επιτραπεί στις φοιτήτριες να φορέσουν την ισλαμική μαντίλα, εντός δύο ετών δεν θα έχει απομείνει φοιτήτρια με την κώμη ακάλυπτη. Κατά τον Ερντέμ, η είσοδος της μαντίλας θα συνοδευθεί και από μια αντίστοιχη κοινωνική ηθική, που θα εξαναγκάσει πολλές φοιτήτριες να καλυφθούν παρά τη θέλησή τους. Ο ισχυρισμός του Ερντέμ θεωρήθηκε υπερβολικός, θορύβησε ωστόσο πολλούς καθώς προέρχεται από έναν καταξιωμένο επιστήμονα που δεν διάκειται δυσμενώς έναντι του ΑΚΡ.\nΣυνέχεια έδωσε ο κοινωνιολόγος Σερίφ Μαρντίν ισχυρίσθηκε στη Χουριέτ ότι «κανείς δεν μπορεί να εγγυηθεί πως η Τουρκία θα γίνει Μαλαισία». Υπενθυμίζοντας την παρομοίωση των δύο χωρών από τον Χόλμπρουκ, ο Μαρντίν έκανε λόγω για «βία της γειτονιάς» που κινδυνεύει να μετατρέψει την Τουρκία σε χώρα του «ήπιου Ισλάμ». Σύμφωνα με τη θέση αυτή, ο κίνδυνος εντοπίζεται στην πίεση που ασκείται σε κοινωνικό επίπεδο, σε επίπεδο γειτονιάς, από μια θρησκευόμενη πλειοψηφία. Τα μέλη της πλειοψηφίας αυτής προσπαθούν να εξαναγκάσουν, συχνά με βίαιο τρόπο, όσους «αποκλίνουν» από τους κανόνες του Ισλάμ να συμμορφωθούν σε αυτούς.\nΤα ανησυχητικά περιστατικά που καταγράφονται κάθε χρόνο την περίοδο του Ραμαζανίου αποδεικνύουν πως η θέση περί «βίας της γειτονιάς» δεν αποτελεί αποκύημα της φαντασίας. Κάθε χρόνο, όπως και φέτος, σημειώνονται σε πολλές πόλεις της Ανατολίας επιθέσεις κατά όσων αρνούνται να συμμορφωθούν με τη νηστεία του Ραμαζανίου. Κατά το ισλαμικό τυπικό, απαγορεύεται η κατανάλωση τροφής και νερού από την ανατολή ώς τη δύση του ηλίου, αλλά και το κάπνισμα. Κατά τη διάρκεια του Ραμαζανίου, παραβάτες της νηστείας ξυλοκοπούνται ή μαχαιρώνονται με αυξανόμενη συχνότητα, γεγονός που πανικοβάλλει τους λιγότερο θρήσκους. Συχνά φοιτητές προσκείμενοι στην ακροδεξιά επιτίθενται κατά φοιτητών που τρώνε δημόσια εντός του πανεπιστημιακού χώρου. Τα εστιατόρια που λειτουργούν κατά τη διάρκεια της νηστείας στις πόλεις της επαρχίας αισθάνονται υποχρεωμένα να κατεβάζουν τις κουρτίνες τους. Σχεδόν κάθε Ραμαζάνι τα τελευταία χρόνια αμαυρώθηκε από αιματηρές συμπλοκές μεταξύ θρησκευομένων και αγνοούντων τη νηστεία.\nΟσοι μιλούν για «βία της γειτονιάς» σημειώνουν ότι αυτή ασκείται από θρησκευομένους κατά των «απίστων», σχεδόν ποτέ σε αντίθετη φορά. Τονίζουν δε ότι δεν περιορίζονται στον εξαναγκασμό της τήρησης του Ραμαζανίου, αλλά και άλλων ισλαμικών κανόνων όπως η αποχή από το αλκοόλ, ενώ δεν υπήρξαν λίγες οι περιπτώσεις δολοφονιών και μαζικών σφαγών θρησκευτικών μειονοτήτων τα τελευταία χρόνια (με θύματα κυρίως μέλη της μειονότητας των Αλεβιτών αλλά και προσήλυτους στο Χριστιανισμό). Πολλοί διανοούμενοι καλούν το κοινωνικό σύνολο να λάβει στα σοβαρά υπόψη τα φαινόμενα αυτά και να αγωνισθεί για την καταπολέμησή τους, «προτού είναι πολύ αργά».\n«Αστοχη η παρομοίωση των δύο χωρών»\nΟι δηλώσεις Χόλμπρουκ έκαναν την τουρκική κοινή γνώμη να εκδηλώσει ιδιαίτερο ενδιαφέρον για τη Μαλαισία. Ρεπορτάζ σχετικά με το εκεί πολιτικό σύστημα και κοινωνική ζωή κυριαρχούν στον Τύπο, ενώ η Κουάλα Λουμπούρ έχει κατακλυσθεί από Τούρκους δημοσιογράφους. Στο σύνολό τους, αυτοί τονίζουν πως οποιαδήποτε παρομοίωση των δύο χωρών είναι απολύτως άστοχη. Η Μαλαισία δεν μπορεί να χαρακτηρισθεί δημοκρατική ούτε με τις καλύτερες προθέσεις. Σε δύο ομόσπονδες πολιτείες της ισχύει η Σαρία: οι γυναίκες πρέπει να καλύπτονται υποχρεωτικά, ενώ η παράβαση της νηστείας του Ραμαζανίου αποτελεί έγκλημα. Σε όλη τη χώρα, η μουσουλμανική πλειοψηφία (60%) υπάγεται, σε θέματα οικογενειακού και κληρονομικού δικαίου, στα θρησκευτικά δικαστήρια. Ακόμη και στα δημοτικά οι μαθήτριες φέρουν μαντίλα, ενώ οι καντίνες κλείνουν για το Ραμαζάνι. Κάθε πρόσωπο που παντρεύεται Μουσουλμάνο υποχρεούται να εξισλαμισθεί, αλλά η «αποστασία» από το Ισλάμ είναι νομικά αδύνατη.\nΜαλαίοι δικηγόροι και ακτιβιστές δηλώνουν στον τουρκικό Τύπο ότι η βαθμιαία ισλαμοποίηση της Μαλαισίας υπήρξε προϊόν έντονης δράσης οργανώσεων της κοινωνίας των πολιτών και κοινωνικής πίεσης που λαμβάνει ενίοτε βίαιο χαρακτήρα. Μία παρόμοια διολίσθηση αποτελεί και τον μεγαλύτερο εφιάλτη πολλών Τούρκων. Ο «τρόμος της Μαλαισίας» που έχει καταλάβει την Τουρκία το τελευταίο διάστημα αντικατοπτρίζει την ανασφάλεια της τουρκικής κοινωνίας, που κοιτά τον εαυτό της στον καθρέφτη και καταλαμβάνεται από πανικό.\nΘέματα «δημοκρατίας» στο συνέδριο του ΚΚΚ\nΘύελλα κατά Αχμεντινετζάντ και Ιράν\nΙστορικές «παραστάσεις» ηγετών στον ΟΗΕ


μωρό - Bmux.info\nΗ Νατάσα μπορεί να ωθεί 40 αλλά ενώ οι περισσότεροι φίλοι της έχουν γίνει, ή γίνονται, νεαρές μητέρες, ένα παιδί είναι το τελευταίο πράγμα που θέλει.\nΚαι σίγουρα όχι ένα κλάμα, μωρό που αναζητά την προσοχή με μια εξαιρετική παραγωγή poo και εμετού.\nΘα προτιμούσε να κατεβάσει μερικές ακόμη πίντες και να πάει κλαμπ ευχαριστώ.\nΑλλά μια απομονωμένη απόδραση αλλάζει τα πάντα όταν ένα ορφανό μωρό προσγειώνεται στην αγκαλιά της-κυριολεκτικά – χωρίς καμία εξήγηση (δεν θέλω πραγματικά να χαλάσω πώς). Είναι όλα μέρος της άγριας και kooky προϋπόθεση του The Baby, μια νέα κωμωδία τρόμου του Ηνωμένου Βασιλείου από το HBO και το Sky.\nΕιτε σου αρεσει ειτε οχι, η Νατάσα αμφισβητείται με ευθύνη και καμία ελπίδα να επανενώσει το παιδί με τη μητέρα του. Αλλά η περίεργη δεν τελειώνει εκεί με έναν αριθμό νεκρών σωμάτων που αρχίζει να συγκεντρώνεται σε μια κωμωδία σφαλμάτων που ξεπερνούν μόνο τον τελικό προορισμό.\nΚάθε φορά που προσπαθεί να χωρίσει τρόπους με το μωρό παράξενα περιστατικά αρχίζουν να συμβαίνουν, ή κάποιος άλλος λήγει. Όλο αυτό το διάστημα, η κενή έκφραση στο πρόσωπο του βρέφους κραυγάζει αθωότητα, ή ο διάβολος ενσαρκωμένος-πάρτε την επιλογή σας.\nΑκόμα και οι φίλοι της Νατάσα, οι περισσότεροι από τους οποίους είναι τερατώδεις μητέρες οι ίδιοι, συμπεριφέρονται σαν να ήταν μητέρα του παιδιού καθ ‘ όλη τη διάρκεια. Περίμενε, τι;\nΚαι φυσικά υπάρχει το φρικτό τελετουργικό της αλλαγής πάνας – προειδοποιήστε ότι είναι poo για μέρες-και διάφορες ευθύνες ύπνου, σίτισης και πολλά άλλα. Το μωρό είναι ο χειρότερος εφιάλτης της Νατάσα, αλλά η επόμενη απόλαυση.\nΣτον πρωταγωνιστικό ρόλο η Michelle de Swarte (η Δούκισσα) είναι απολαυστικά πεισματάρης και ανταγωνιστική, γεγονός που δημιουργεί έναν αναζωογονητικό πρωταγωνιστικό χαρακτήρα. Οι σκηνοθέτες Nicole Kassell και Stacey Gregg έχουν καταγράψει μερικές ανεκτίμητες λήψεις του μικρού παιδιού σε γελοίες σκηνές, από τις οποίες ο de Swarte αναπηδά όμορφα.\nΤα επεισόδια που Συν-δημιουργήθηκαν από τους Siân Robins-Grace και Lucy Gaymer είναι επίσης μόλις 30 λεπτά, καθιστώντας αυτό ένα πολύ εύκολο, και πολύ τρελό, ψυχαγωγία.


Περιβάλλον | Ford GR\nΗ στρατηγική της εταιρείας μας σχετικά με την κλιματική αλλαγή\nΠροσπαθούμε συνέχεια να βρίσκουμε τρόπους με τους οποίους θα μειώσουμε τον περιβαλλοντικό αντίκτυπο των οχημάτων και των δραστηριοτήτων μας. Σε αυτό έχουμε οδηγό μας μια αποτελεσματική στρατηγική σχετικά με την κλιματική αλλαγή.\nΗ στρατηγική βασίζεται στο τι θα πρέπει να γίνει σε παγκόσμιο επίπεδο. Ενδεικτικά, η σταθεροποίηση των εκπομπών αερίων στην ατμόσφαιρα. Η συμβολή μας στην επίτευξη αυτού του στόχου γίνεται μέσω των βελτιώσεων στην οικονομία καυσίμου, της χρήσης εναλλακτικών καυσίμων και της αύξησης της αποδοτικότητας των εργοστασίων μας.\nΠερισσότερες πρωτοβουλίες, περισσότερα οφέλη\nΕπιπρόσθετα, έχουμε υιοθετήσει μια ολοκληρωμένη στρατηγική όσον αφορά τη χρήση του νερού. H στρατηγική αυτή συμβαδίζει με τα βασικά σημεία της πρωτοβουλίας CEO Water Mandate.\nΗ μοναδική αυτή πρωτοβουλία που έλαβαν ιδιωτικοί & δημόσιοι φορείς και που ξεκίνησε τον Ιούλιο του 2007 από το Γενικό Γραμματέα του ΟΗΕ, βοηθάει τις εταιρείες να αναπτύσσουν, να εφαρμόζουν και να ανακοινώνουν πολιτικές και πρακτικές για τη βιωσιμότητα του νερού. Η πρωτοβουλια αυτή βασίζεται σε πέντε βασικούς πυλώνες και έχει σχεδιαστεί ώστε να έχει ουσιαστικό, βιώσιμο και μετρήσιμο αντίκτυπο. Για παράδειγμα, μέσω ετήσιας αναφοράς σχετικά με τη χρήση του νερού.\nΆλλα προγράμματα και πρωτοβουλίες περιλαμβάνουν τα εξής:\nΑυστηρή Περιβαλλοντική Πολιτική και Οδηγίες που ισχύουν για το σύνολο των δραστηριοτήτων μας.\nΌλες οι εγκαταστάσεις κατασκευής και οι λειτουργίες ανάπτυξης προϊόντων της Ford είναι πιστοποιημένες κατά ISO 14001, το παγκόσμιο κορυφαίο πρότυπο όσον αφορά στη διαχείριση περιβαλλοντικών θεμάτων.\nΗ Ford προσφέρει μία από τις πληρέστερες γκάμες οχημάτων με χαμηλές εκπομπές CO2 στην Ευρώπη, καθώς η παγκόσμια σειρά των μοντέλων μας αποδεικνύει τη δέσμευσή μας για τη βιωσιμότητα.\nΤεχνολογίες όπως το EcoBoost®, ο απευθείας ψεκασμός βενζίνης ή πετρελαίου, τα εξατάχυτα κιβώτια, το ECOnetic και τα plug-in υβριδικά συστήματα μετάδοσης κίνησης προσφέρουν επιλογές στους οδηγούς σε όλο τον κόσμο.\nΤο 2015 κυκλοφορήσαμε το νέο Ford Mondeo Hybrid, το πρώτο μας υβριδικό ηλεκτρικό όχημα που κατασκευάζεται και πωλείται από τη Ford στην Ευρώπη.\nΣτην Ευρώπη, διαθέτουμε επίσης από το 2013 το πλήρως ηλεκτρικό Focus BEV και το plug-in υβριδικό C-MAX Energi σε αρκετές χώρες της Ευρώπης.\nΤα οχήματα με ECOnetic είναι επιλεγμένα αυτοκίνητα Ford με πετρελαιοκινητήρα, τα οποία προσφέρουν εξαιρετικά χαμηλές εκπομπές CO2 και χρησιμοποιούν προηγμένες τεχνολογίες εξοικονόμησης καυσίμου. Αυτή τη στιγμή προσφέρουμε έξι οχήματα με ECOnetic: τα Ford Fiesta, Focus, Mondeo, Transit Custom, Transit Connect και, από τα μέσα του 2015, το C-MAX.\nΤα Ford Fiesta, B-MAX, Focus και C-MAX διατίθενται επίσης με υγραέριο (LPG) στις αγορές στις οποίες υπάρχει η σχετική υποδομή. Για παράδειγμα, στην Ισπανία, την Πορτογαλία, την Ιταλία, τη Γερμανία και την Τουρκία.\nΣτην Ευρώπη, η Ford διαθέτει δίκτυα επιστροφής και ανακύκλωσης για τα οχήματα Ford σε 19 χώρες, ενώ επίσης συμμετέχει σε συλλογικά συστήματα ανακύκλωσης σε άλλες 10 χώρες. Όλα τα οχήματα Ford που διατίθενται στην Ευρώπη έχουν πλέον πιστοποίηση κατάληξης σε ανακύκλωση σε ποσοστό 85% και ανάκτησης σε ποσοστό 95%.


ΑρχικήΑρθρογραφίαΨυχολογία και ιατρικήΟι Επιπτώσεις των Χρόνιων Νόσων στην Ψυχολογία των Ασθενών\nΣακχαρώδης διαβήτης, καρδιοπάθειες, καρκίνος, νεφροπάθειες, αυτοάνοσα νοσήματα, παχυσαρκία, αρθραλγίες, ημικρανίες, σύνδρομα χρόνιου πόνου είναι ορισμένα παραδείγματα από τις πλέον γνωστές στο ευρύ κοινό χρόνιες παθήσεις. Εκτιμάται ότι ένα στα τρία άτομα πάσχει από κάποια χρόνια νόσο ενώ στο μέλλον το ποσοστό αυτό προβλέπεται να αυξηθεί.\nΗ αντιμετώπιση των χρόνιων παθήσεων απαιτεί αλλαγές στον τρόπο ζωής, τακτική ιατρική παρακολούθηση, φαρμακευτική αγωγή συνήθως με συνδυασμό φαρμάκων οδηγώντας στην λεγόμενη πολυφαρμακία και ενίοτε επεμβατική παρέμβαση ή επαναλαμβανόμενες νοσηλείες.\nΔεν πρέπει, επίσης, να παραβλέπονται οι παρενέργειες των φαρμάκων που χρησιμοποιούνται για τη θεραπεία της ασθένειας αλλά και οι δυσκολίες πρόσβασης στην θεραπεία λόγω της οικονομικής κρίσης που επιτείνουν την κατάσταση.\nΛόγω της φύσης τους λοιπόν, τα χρόνια νοσήματα επηρεάζουν με πολλούς τρόπους την ζωή και την ψυχολογία των ασθενών. Επηρεάζουν την εργασία τους, τις διαπροσωπικές σχέσεις και την ανεξαρτησία των ατόμων αυτών, διαταράσσοντας την ομαλότητα του τρόπου ζωής τους και αλλοιώνοντας την ποιότητα της ζωής τους.\nΟρισμένοι ασθενείς δεν μπορούν να συνεχίσουν τη ζωή τους με τους ρυθμούς και τις συνήθειες που είχαν υιοθετήσει πριν νοσήσουν. Το γεγονός αυτό τους οδηγεί σε χαμηλή αυτοεκτίμηση, φόβο και αβεβαιότητα για το μέλλον, απώλεια ελέγχου, άγχος, θυμό, απώλεια της ευχαρίστησης που απορρέει από τις καθημερινές δραστηριότητές και τελικά απομόνωση από το κοινωνικό περιβάλλον. Παρόμοια συναισθήματα ενδέχεται να βιώνουν και οι ασθενείς που είναι σε αρχικά στάδια της νόσου και καλά ρυθμισμένοι με την αγωγή που λαμβάνουν.\nΑπό μελέτες έχει παρατηρηθεί ότι τα χρόνια νοσήματα οδηγούν σε υψηλά επίπεδα άγχους και κατάθλιψης, ενώ παράλληλα μειώνουν σημαντικά την ικανότητα και απόδοση των ατόμων αυτών στον εργασιακό τομέα. Συχνά, τα συμπτώματα της κατάθλιψης παραβλέπονται είτε επειδή επισκιάζονται από την ασθένεια είτε επειδή λανθασμένα θεωρούνται αναμενόμενα συναισθήματα ενός ατόμου με χρόνια νόσο.\nΕίναι βασικό για την αποτελεσματικότερη αντιμετώπιση των χρόνιων παθήσεων να επιτευχθεί μια σχέση εμπιστοσύνης με τον θεράποντα ιατρό. Η ενεργός συμμετοχή του ασθενή στην επιλογή του θεραπευτικού πλάνου και η διευκρίνηση με τρόπο κατανοητό για τον ασθενή των αποριών που ενδέχεται να έχει, τον βοηθά να αποδεχθεί την νόσο του και να νοιώθει ότι έχει κάποιο βαθμό ελέγχου πάνω της. Επίσης, σε ορισμένες περιπτώσεις ενδέχεται να απαιτηθεί και η παρέμβαση ενός ψυχολόγου ώστε να μπορέσει ο ασθενής αυτός να διαχειριστεί την ασθένεια του και τα συναισθήματα που αυτή προκαλεί.\nΆλλωστε, η ασθενοκεντρική αντιμετώπιση των ατόμων με χρόνια νοσήματα στοχεύει στην ολική και σφαιρική προσέγγιση του χρόνιου πάσχοντα ασθενή επιτυγχάνοντας όχι μόνο την ιατρική αντιμετώπιση του προβλήματος της υγείας του αλλά και τη βελτίωση της ποιότητας ζωής του.


Εμπορικές αποικίες Κρητών Από την Κεϋλάνη έως τη Βόρεια Θάλασσα - Κρήτη πόλεις και χωριά\nΕμπορικές αποικίες Κρητών Από την Κεϋλάνη έως τη Βόρεια Θάλασσα\nΚΡΗΤΗ ΠΟΛΕΙΣ ΚΑΙ ΧΩΡΙΑ 8:00:00 μ.μ. 0009 - ΚΡΗΤΗ\nΗ Κρήτη υπήρξε στην “προ-ιστορική” αρχαιότητα λίκνον πολιτισμού, ο οποίος επηρέασε με τις εμπορικές αποικίες του περιοχές από την Ανατολή μέχρι την Δύση.\nΠάνω σ’ αυτό εργάζονται επιστήμονες, οι οποίοι μελετούν αρχαία κείμενα, αρχαιολογικά ευρήματα και εθνολογικά χαρακτηριστικά τόπων πολύ διαφορετικών μεταξύ τους όπως η Κεϋλάνη και η Γερμανία.\nΣτον α’ τόμο του έργου του «Ωγυγία» αναφέρει ο Αθ. Σταγειρίτης ότι: Επί βασιλείας Κασσάνδρου (300 π.Χ.) διαδόχου του Μ. Αλεξάνδρου στη Μακεδονία, εστάλη ο Ευήμερος ως πρέσβυς στην Ανατολή. Ναυάγησε στον Αραβικό Ωκεανό και εξέπεσε στην μεγαλύτερη νήσο αυτού, την ονομαζόμενη “Ιερά Νήσο” ή “Παγχαία”.\nΕκεί υπήρχε υψηλός λόφος και εις την κορυφήν του ιερόν του Διός Τριφυλλίου, όπου ετιμώντο ο Ουρανός, ο Κρόνος και ο Δίας. Σε μια στήλη χρυσή, ήταν γραμμένο το γενεαλογικό δένδρο του Ουρανού, όπου είχαν θέση και οι Κουρήτες ως υιοί του Διός και της Hρας. Οι δε Παγχαίοι τον επληροφόρησαν πως μετοίκησαν στην νήσον αυτήν εκ Κρήτης, κατόπιν εντολής του Διός, ο οποίος τους παρήγγειλε να έχουν κοινωνία εμπορική με τους Κρήτες, τους προγόνους των!\nΟ Διόδωρος ο Σικελιώτης αλλά και ο Αθ. Σταγειρίτης γράφουν πως οι κάτοικοι της Ιεράς Νήσου εκαλούντο Παγχαίοι και η ιερατική τάξη της Παγχαίας κατήγετο από την Κρήτη, οδηγηθείσα εις την “Ιερά Νήσο” υπό του Διός. Εκτός των Κρητών στην νήσο αυτή κατοικούσαν και άλλοι λαοί όπως Ινδοί, Ωκεανίτες, Σκύθες. Oμως η γλώσσα τους ήταν η κρητική και διατηρούσαν σεβασμό και αγάπη προς τους προγόνους τους Κρήτες, μεταδίδοντας αυτήν τη φήμη από γενιά σε γενιά. Σύμφωνα με τον Διόδωρο Σικελιώτη η Παγχαία ευρίσκεται απέναντι από τις εσχατιές της Αραβικής Χερσονήσου. Απέναντι από τις εσχατιές της Αραβικής Χερσονήσου και στο τέρμα του Αραβικού Ωκεανού είναι το κάτω άκρον της Ινδικής Χερσονήσου, υπό του οποίου κείται η μεγαλύτερη νήσος αυτής της θάλασσας. Είναι η νήσος Sri Lanka.\nΤο όνομα Σρι Λάνκα, είναι σανσκριτικό (δηλαδή ελληνικό) και σημαίνει “Ιερά Νήσος”. Οι αρχαιότερες αναφορές της νήσου Sri Lanka γίνονται από τα Ινδικά Επη Mahabharata (9ος – 4ος π.Χ. αιώνας) και Ramayana (11ος π.Χ. αιώνας). Τα έπη αυτά έχουν κοινά στοιχεία με την Ιλιάδα του Ομήρου.\nΑναλύοντας το όνομα της πάλαι ποτέ Κεϋλάνης Σρι σημαίνει “ιερός” και είναι ομόρριζη της ελληνικής”σ-ιερός”.\nΤο λάνκα σημαίνει “νήσος” και προέρχεται από την σανσκριτική λέξη Loka που σημαίνει “θέση, περιοχή”. Ας θυμηθούμε την λατινογενή λέξη στα αγγλικά location (τοποθεσία)! Το loka είναι ομόρριζο με το ελληνικό ρήμα «λέγ-ω» (θέτ-ω). Γερμανικά: leg-en=νά θέτω!\nΣήμερα πλήθος αρχαιολογικών, εθνολογικών και γλωσσολογικών ευρημάτων αποδεικνύουν αυτά που γράφουν αρχαίοι συγγραφείς (Ευήμαρος, Διόδωρος Σικελιώτης, Πλούταρχος, Βυζαντινός Ευσέβιος κ.ά.) περί των αποικιών των Κρητών στον Ινδικό Ωκεανό!\nΚαι όπως λέγει ο Σταγειρίτης: «Η αληθής και πραγματική ιστορία του αιώνος εκείνου κατήντησεν εις μυθολογίαν αλληγορικήν… και διά της αλληγορίας ανακαλύπτεται πάλιν οπωσούν η ιστορία, συγκεχυμένη και τεταραγμένη, διά την έλλειψιν της χρονολογίας η οποία είναι τα νεύρα της ιστορίας… εχάθη διά την αστρονομίαν άγνοιαν… ή τα έθνη οικειοποιούνται αυτά (τα γεγονότα) διά ευγενείας επίδειξιν, ως οικειοποιούνται και την αυτοχθονίαν».\nΑπό τις ζεστές θάλασσες του Ινδικού Ωκεανού ταξιδεύομε προς την κρύα βόρεια θάλασσα της Γερμανίας και την βόρεια Φρειζική γη. Ο καθηγητής Ιστορίας Χανς Πέτρος Ντυρρ, ανεκάλυψε έπειτα από πολυετείς ανασκαφές στην περιοχή Βαττ (Watt), στα βόρεια της μικροσκοπικής νήσου Ζύντφαλλ κρητικά ευρήματα από την Εποχή του Χαλκού (γερμανικό περιοδικό Focus).\nO καθηγητής Duerr δήλωσε, ότι οι Κρήτες έστελναν την β’ χιλιετία π.Χ. εμπορικά σκάφη μέχρι τη Βόρειο Θάλασσα με πιθανό σκοπό την προμήθεια μολύβδου για την κατασκευή όπλων από ένα ορυχείο στην Κορνουάλλη της Αγγλίας. Παράλληλα προμηθεύονταν κεχριμπάρι (άμπερ). Σε ανασκαφές βόρεια της Hallig Suedfall, βρέθηκε μινωική σφραγίδα του ιε’ αιώνα π.Χ., γραμμένη σε Γραμμική Α και κεραμικά κοινής χρήσης, τα οποία\n-σύμφωνα με την μέθοδο της ανάλυσης ισοτόπων- απεδείχθη ότι ήταν κατασκευασμένα στον Κομμό της Νοτίου Κρήτης!\nΣτην μία όψη της σφραγίδος εικονίζεται ένας ταύρος και στην άλλη ένα πλοίο με υπερυψωμένη πρύμνη! Ισως, κατά τον καθηγητή, να ήταν φυλακτό που φοριόταν στον λαιμό ή στον καρπό του χεριού. Συμβόλιζε, δε, τη Λευκοθέα (την Ινώ), θεά των λευκών αφρών της θαλάσσης, η λατρεία της οποία ήταν ιδιαιτέρως διαδεδομένη στην Κρήτη. Στα ευρήματα, επίσης, υπάρχει θυμίαμα από την νυν Σομαλία, κοπάλη από την Ν.Α. Αφρική, λαζούλιθος από τις μακρινές Ινδίες, καθώς και σαλιγκάρια από την Ερυθρά Θάλασσα – όλα προϊόντα που εμπορεύονταν οι Κρήτες (γερμανικό περιοδικό Focus).\nΟτι τα ευρήματα παρασκευάσθησαν περί το 1.300 π.Χ. σε εργαστήριο της Νοτίου Κρήτης απέδειξε το Εργαστήριο Πυρηνικής Φυσικής του Πανεπιστημίου της Βόννης, με τη μέθοδο της νετρονικής ενεργοποιήσεως (παρόμοια σκεύη έχουν ευρεθεί μόνον σε ένα σημείο του πλανήτη, στην αρχαία κρητική πόλη Κομμό, στα ανατολικά των Ματάλων). Κρητικές σφραγίδες έχουν ανακαλυφθεί στην περιοχή της Καλκούτας της Ανατολικής Ινδίας.\nΕνας άλλος καθηγητής, ο Χάρτμουτ Μάττχαους υποστηρίζει επίσης την άποψη για τις εμπορικές σχέσεις Κρητών και Βορρά. Το ίδιο είχε αναγραφεί παλαιότερα και στην εφημερίδα Tageszeitung του Μονάχου (24.11.1998) όταν ερασιτέχνης αρχαιολόγος βρήκε χρυσά κοσμήματα στην κοιλάδα του ποταμού Αμπερ, τα οποία προέρχονταν από την “προϊστορική” αρχαία Ελλάδα!\nΗ περιοχή Watt (Βαττ) όπου ευρέθησαν η κρητική σφραγίδα, μία ορειχάλκινη λόγχη, κεραμικά δοχεία και αγγεία και τα προαναφερόμενα αντικείμενα πήρε το όνομά της από το ρήμα wat-en που σημαίνει στα γερμανικά να πηλοβατώ, να υδροβατώ στην λάσπη (βλέπε Ορνιθολογία: Καλοβατικά πτηνά), βατ-ώ-wat-e. Στην θάλασσα της περιοχής Βαττ ευρίσκονται τα υπολείμματα του -άλλοτε πλούσιου- λιμανιού Ρούνγκχολτ, κάτω από ένα στρώμα τύρφης, του οποίου ευρέθησαν τα κρητικά απομεινάρια. Βαττ ονομάζεται στα Γερμανικά η γη, η οποία φαίνεται, όταν αποτραβιούνται τα νερά!\nΟι γερμανικές γλώσσες, οι ρωμανικές, σ(υ)λαβικές, τα λιθουανικά, λεττονικά, αρμενικά, σανσκριτικά, νέα και αρχαία ελληνικά και αρκετές άλλες γλώσσες προέρχονται από μία πρωτοελληνική μητρική γλώσσα η οποία μιλιόταν και στην “προ-ιστορική” Κρήτη!\nΓνωρίστε τον Καλαθά ατον Νομό Χανίων\nΗμέρα Αγάπης στον Άγιο Νικόλαο αύριο Κυριακή 18 Δε...\nΈνα δέντρο γεμάτο τρόφιμα η φιλανθρωπική Χριστουγε...\nΑύριο Κυριακή Χριστουγεννιάτικη εκδήλωση απο τον σ...\nΣυνεχίζεται το 3ήμερο εκδηλώσεων απο τον πολιτιστι...\nΑύριο Κυριακή 18 Δεκεμβρίου Γύρος της πόλης της Ση...\nΦωταγωγείτε σήμερα Σάββατο 17 Δεκεμβρίου το χωριό ...\nΧριστούγεννα δίπλα στα Παιδικά Χωριά SOS στην Κρήτ...\nΣήμερα Σάββατο 17 Δεκεμβρίου Χριστουγεννιάτικο Το...\nΣήμερα Σάββατο ο πολιτιστικός σύλλογος Σκαλανίου σ...\nΑνοίγει τις πίλες του σήμερα Σάββατο 17 Δεκεμβρίου...\nΣήμερα Σάββατο 17 Δεκεμβρίου η 2η ξενάγηση Δωρεάν ...\nΟ Τρακατρούκας Ο Καλικάντζαρος σήμερα Σάββατο 17 Δ...


Καθηγήτρια καλλιτεχνικών έκανε σεξ με 4 μαθητές της | Newsbeast\nΗ νεαρή προσέγγιζε τα αγόρια μέσω μηνυμάτων με γυμνές φωτογραφίες\nΣΧΕΤΙΚΑ TAGSκαθηγητρια σεξ με ανηλικο\nΚαθηγήτρια ενθάρρυνε μαθητές να καπνίζουν… χασίς\n• Καθηγήτρια ενθάρρυνε μαθητές να καπνίζουν… χασίς\nΠαρασκευη, 22 Σεπτεμβριου 2017, 6:06\nΑφού δεν τους άρεσε γιατί δεν έφυγαν;παρά έκατσαν να το κάνουν; Μιλάμε για 17 και 18 χρόνων παλικάρια δεν μιλάμε για 13 δεν λέω ότι είναι σωστό, απλώς μου κάνει εντύπωση πως ένας 18 αρης δεν ξέρει να πει όχι άμα δεν θέλει κάτι τι είναι μωρό;\nΠεμπτη, 21 Σεπτεμβριου 2017, 22:29\nΝΗΠΙΑΓΩΓΕΙΟ 2017! ΤΟΤΕ ΠΩΣ ΚΑΝΕΙ ΤΟ ΣΚΥΛΑΚΙ? ΓΑΒ ΓΑΒ ΤΟ ΓΑΤΑΚΙ ?? ΝΙΑΟΥ Κ ΤΟ ΠΟΝΤΙΚΙ ??ΚΛΙΚ ΚΛΙΚ\nΠεμπτη, 21 Σεπτεμβριου 2017, 21:54\nΕμείς στα καλλιτεχνικά είχαμε τον κύριο Νίκο που ήταν και λίγο [...]\nΠεμπτη, 21 Σεπτεμβριου 2017, 23:19\nΕμεις ειχαμε τον κυριο Καραμανωλη ( Θεος σχωρεστον) καλος ανθρωπος\nΠεμπτη, 21 Σεπτεμβριου 2017, 21:28\nαπαράδεκτον!!!! με 4 μαθητές? με όλη την τάξη έπρεπε να κάνει.\nΠεμπτη, 21 Σεπτεμβριου 2017, 21:16\nΕλα ενα μεγάλο ευγε στην καθηγητρια!\nΠεμπτη, 21 Σεπτεμβριου 2017, 20:10\nΆλλαξαν οι καιροί;\nΠεμπτη, 21 Σεπτεμβριου 2017, 19:36\nΠαλιά παρακαλούσαμε να πέσουμε στο «όνειρο» της καθηγήτριας που θα μας μυήσει και σε αλλά μαθήματα! Τώρα έγινε έγκλημα; Ύστερα παραπονιούνται ότι δεν υπάρχουν άντρες!!! Τι να πω;\nΠαρασκευη, 22 Σεπτεμβριου 2017, 3:29\nΑπλός τώρα ζηλεύουμε....\nΠεμπτη, 21 Σεπτεμβριου 2017, 19:34\nΤΕΛΙΚΑ ΥΠΑΡΧΕΙ ΠΟΛΛΗ ΗΛ@Θ@ΟΤ@Τ@ ΣΤΟΥΣ ΣΗΜΕΡΙΝΟΥΣ ΝΕΟΥΣ ΚΑΙ ΕΙΔΙΚΑ ΣΤΑ ΑΜΕΡΙΚΑΝΑΚΙΑ. ΕΤΣΙ ΜΑΛΛΟΝ ΘΑ ΒΓΗΚΕ ΚΑΙ Η ΕΡΩΤΗΣΗ. ΑΜΕΡΙΚΑΝΑΚΙ ΕΙΣΑΙ;\nΠεμπτη, 21 Σεπτεμβριου 2017, 19:17\nΤέτοια [...] που ειναι μονο με μικρούς αθώους μαθητές θα πήγαινε. Γυναίκα Michelin.\nΠεμπτη, 21 Σεπτεμβριου 2017, 18:44


Ο Σαλβαδόρ Καμπάνιας πλήρωσε την εκτόξευσή του με μια σφαίρα στο κεφάλι - Contra.gr - Live Sports Magazine\nΓΙΑΝΝΗΣ ΔΗΜΗΤΡΕΛΛΟΣ ΤΕΛ. ΑΝΑΝΕΩΣΗ: 18 Μαρ. 2019 | 10:16\nΟ Σαλβαδόρ Καμπάνιας θα μπορούσε σήμερα να κάνει παρέα με τον Ρονάλντο ή να διαφωνεί με τον Ντιέγκο Σιμεόνε για το αμυντικογενές του παιχνίδι. Ο 39χρονος βετεράνος ζει μια καθημερινότητα σπιτική, μια ζωή ήσυχη, μακριά από τους εκτυφλωτικούς προβολείς της δημοσιότητας, ως οικογενειάρχης και προπονητής της Ακουινταμπάν, μιας ομάδας της Β' κατηγορίας του περιφερειακού πρωταθλήματος της χώρας του.\nΕκείνο το βράδυ, το λουσμένο σε ουίσκι, λαμπερά χαμόγελα από σελέμπριτι και σφαίρες, μοιάζει με κεφάλαιο μιας ζωής που σχεδόν ξέχασε ότι έζησε.\nΉταν 24 Ιανουαρίου 2010, όταν ο 29χρονος τότε Καμπάνιας μαζί με την Μαρία Λορτζία, την τότε γυναίκα του και τον πεθερό του Αμάνθιο Ρόχας, βρίσκονταν στην πόλη του Μεξικό για μια ανέμελη βραδινή βόλτα. Οι τρεις τους είχαν διαλέξει το Bar Bar, ένα κέντρο διασκέδασης όπου σύχναζαν προσωπικότητες όπως ο Ντίεγκο Μαραντόνα και ο Τζον Μπον Τζόβι μεταξύ άλλων.\nΕκείνη την εποχή ο Καμπάνιας ήταν κάτι σαν εθνικός ήρωας για την Παραγουάη. Ένα λαϊκό παιδί από φτωχή οικογένεια, που μέσα από το ποδόσφαιρο κατάφερνε να ακουμπήσει το απόλυτο όνειρο: ως βασικός επιθετικός της Μεξικάνικης Αμέρικα και πρώτος σκόρερ - με μέσο όρο σχεδόν ένα γκολ ανά παιχνίδι- υπέγραφε προσύμφωνο με τη Μάντσεστερ Γιουνάιτεντ και η Πρέμιερ Λιγκ τον περίμενε για να μαγέψει το απαιτητικό κοινό του Νησιού.\n"Ήμουν έτοιμος να φύγω για Ευρώπη και ξαφνικά συμβαίνει αυτό το ατύχημα. Όλα τέλειωσαν εκεί, αλλά το σημαντικό είναι ότι σήμερα είμαι υγιής", δήλωσε ο Καμπάνιας στο ESPN.\nΕκείνο το βράδυ, ο Καμπάνιας μεταφερόταν αιμόφυρτος από το πάτωμα της τουαλέτας στο νοσοκομείο Ανχέλες Πεδρεγαλ, μουρμουρίζοντας "θα τα καταφέρουμε, θα τα καταφέρουμε", σύμφωνα με τη Μαρία Λορτζία. Εκείνο το βράδυ ο Καμπάνιας τοποθετήθηκε σε υποβοηθούμενο κώμα, ώστε οι γιατροί να καταφέρουν να αφαιρέσουν τη σφαίρα από το κρανία του, χωρίς να ρισκάρουν τη ζωή του. Η επέμβαση κράτησε 7 ώρες.\nΣτο άκουσμα της είδησης ότι ο Καμπάνιας χαροπαλεύει, εκατοντάδες οπαδοί της Αμέρικα είχαν συγκεντρωθεί έξω από το νοσοκομείο, φωνάζοντας συνθήματα υπέρ της ομάδας τους, προσπαθώντας να δώσουν στο νεαρό αθλητή λίγη αυτοπεποίθηση, στον πιο δύσκολο αγώνα της ζωής του.\nΒέβαια κάτι τέτοιο δεν μπορούσε να συμβεί, τουλάχιστον σε επαγγελματικό επίπεδο: "Όταν κάποιος υποφέρει από διαμπερή τραύματα στο κεφάλι, τα οποία έχουν προέλθει από πυροβολισμό, υπάρχουν συνέπειες, υπάρχουν 'κρυφά τραύματα'. Μπορεί κάποιος να δείχνει εξωτερικά σε καλή κατάσταση, όμως σε κάθε περίπτωση είναι πιθανό να βιώνει καταστάσεις απότομων αλλαγών διάθεσης και τεράστιας δυσκολίας ως προς τη λήψη αποφάσεων και την οργάνωση της ζωής του", λέει ο καθηγητής ιατρικής του πανεπιστημίου της Πενσυλβάνια, Δρ.Ραμόν Ντίας Αραστία.\nΤα χρόνια πέρασαν και το όνειρο της επιστροφής στους αγωνιστικούς χώρους, παρέμεινε όνειρο. Ένα άρθρο στο BBC το 2014 που παρουσίαζε τον 33χρονο τότε Καμπάνιας να δουλεύει μαζί με τον πατέρα του σε φούρνο, άφηνε υπόνοιες πώς είχε 'ξεζουμιστει' οικονομικά, ύστερα από ένα δύσκολο διαζύγιο, προσπαθώντας παράλληλα να ενισχύσει οικονομικά την οικογένεια του.\nΗ πραγματικότητα είναι λίγο διαφορετική: Ο Καμπάνιας διατηρεί καλές σχέσεις με την μητέρα των παιδιών και με τους γονείς του. Παράλληλα με την Ακουινταμπάν, ο Καμπάνιας έχει συνεργαστεί και με την ομάδα Α' κατηγορίας Ντεπορτίβο Τσαπιάτα, ενώ σήμερα έχει στην ιδιοκτησία του και εγκαταστάσεις ποδοσφαιρικών γηπέδων στην περιοχή της Ασουνσιόν. Ενίοτε αγωνίζεται σε φιλανθρωπικούς αγώνες, αλλά μόνο εντός της Παραγουάης. Προτιμά να συμβουλεύει τον 17χρονο γιο του Σαντιάγκο, για τις σωστές τοποθετήσεις ενός επιθετικού στον αγωνιστικό χώρο.\nΈξω από το γήπεδο, η ενασχόληση του με το ποδόσφαιρο κλείνει, σχεδόν ακαριαία. Ακόμα και αγώνες ζωής και θανάτου για το Μεξικάνικο πρωτάθλημα, όπως το ντέρμπι Αμέρικα-Τσίβας, δεν τον αφορούν. "Βλέπω ελάχιστα μεξικάνικο ποδόσφαιρο πια. Σχεδόν καθόλου". Λογικό.


Περί οργασμού - τι πραγματικά συμβαίνει τη στιγμή της κορύφωσης - The Body\nΑρχική Lifestyle Σεξ Περί οργασμού – τι πραγματικά συμβαίνει τη στιγμή της κορύφωσης\nΠερί οργασμού – τι πραγματικά συμβαίνει τη στιγμή της κορύφωσης\nΥπήρξαν εποχές που ο οργασμός ήταν ένα άδηλο μυστήριο, καλά κλεισμένο στον κόσμο των ερωτοτροπιών που τον γεννούσε. Κανείς δεν συζητούσε γι’ αυτόν, καθώς παρά τη συχνότητα εμφάνισής του στις ανθρώπινες ζωές, το θέμα παρέμενε ταμπού στα συντηρητικά ήθη των παλιότερων κοινωνιών.\nΠλέον ο οργασμός έχει περισσότερους από 30 ορισμούς που περιγράφουν τις σωματικές και συναισθηματικές εκδηλώσεις του, καθώς από το «δεν ξέρω, δεν απαντώ» περάσαμε στην υπερανάλυση. Πέρα όμως από τις μυϊκές συσπάσεις, τα αυξημένα επίπεδα καρδιακών παλμών και αρτηριακής πίεσης αλλά και την υπέρτατη ηδονή που τον συνοδεύει, ο οργασμός συνεχίζει να αποτελεί τον μεγάλο άγνωστο.\nΌταν το αρσενικό φτάσει σε οργασμό, τότε η ουρήθρα και οι μύες του πέους συσπώνται, με τελική κατάληξη την εκσπερμάτιση. Σε κάθε σεξουαλική επαφή, το παραγόμενο σπερματικό υγρό κυμαίνεται κατά μέσο όρο από 1,5-5 ml. Τι σημαίνει αυτό; Έχει υπολογιστεί ότι ένας μέσος άντρας θα έχει τόσους οργασμούς στη ζωή του που θα μπορούσε να γεμίσει άνετα ένα δοχείο 53 λίτρων! Όσο για τον αριθμό των σπερματοζωαρίων, αυτός ποικίλει καθοριστικά και κυμαίνεται μεταξύ 20-100 εκατομμυρίων σπερματοζωαρίων ανά χιλιοστόλιτρο σπέρματος.\nΤην ώρα που είναι ευρύτατα γνωστό ότι οι γυναίκες διαθέτουν πληθώρα από ερωτογενείς θέσεις g, το φαινόμενο απαντάται και στον άντρα. Κι αν ο αδένας του προστάτη είναι το ανδρικό αντίστοιχο του g spot, με τον ίδιο ερωτογενή τρόπο λειτουργεί και το περίνεο (η επιφάνεια ανάμεσα στην ηβική σύμφυση και στον κόκκυγα) αλλά και ο χαλινός του πέους (το λεγόμενο λαϊκά «πετσάκι», η δερματική πτυχή μέσω της οποίας συνδέεται η βάλανος με την ακροποσθία).\nΔεν πυροδοτούν όλες οι γυναίκες τα ίδια επίπεδα οργασμού στους άντρες. Και είναι στην πραγματικότητα οι πιο εκφραστικές φωνητικά γυναίκες που προκαλούν το επιθυμητό αποτέλεσμα στον άντρα σε σταθερή βάση. Οι μελέτες εδώ έχουν υποδείξει ότι ο άντρας κορυφώνει στο 59% των φορών όταν η παρτενέρ του ουρλιάζει παραδομένη στην έκσταση, την ίδια ώρα που όταν αυτή παραμένει ήσυχη-ήσυχη και μετρά τα σκασίματα στο ταβάνι το ποσοστό ηδονικής επιτυχίας καταποντίζεται στο 2%.\nΔεν είναι λίγες οι γυναίκες που διαθέτουν την ικανότητα πολλαπλών οργασμών. Οι περισσότεροι που έχουν μάλιστα καταγραφεί επιστημονικώς άγγιξαν τους 134 την ώρα! Ναι, μιλάμε για λίγο περισσότερους από 2 οργασμούς το λεπτό. Ακόμα πιο ενδιαφέρον είναι το γεγονός ότι κάποιες κυρίες μπορούν να κορυφώσουν ακόμα και μέσα σε απλά και τετριμμένα πράγματα της καθημερινότητας, όπως βουρτσίζοντας τα δόντια τους, τρίβοντας τα γόνατά τους ή ακόμα και σκεφτόμενες απλώς έναν οργασμό.\nΔεν είναι καν απαραίτητο να βγει το έμβρυο στον έξω κόσμο για να αυτοϊκανοποιηθεί: ο αυνανισμός παρατηρείται ακόμα και σε προγεννητικά υπερηχογραφήματα! Και βέβαια δεν είναι καθόλου ασυνήθιστο να βρεις ένα παιδί μικρής ηλικίας να επιδίδεται σε κάποια μορφή αυτό-διέγερσης, η οποία μπορεί να καταλήξει ακόμα και σε οργασμό. Αν και εδώ δεν παρατηρείται φυσικά η συνήθης ενήλικη δραστηριότητα, καθώς τα αναπαραγωγικά όργανά τους είναι ακόμα άγουρα.


Something Digital: STAR WARS ASCIIMATION!\nSTAR WARS ASCIIMATION!\nΟ κώδικας ASCII χρησιμοποιείται στους υπολογιστές από το 1963. Πρόκειται για την κωδικοποίηση όλων των χαρακτήρων της αγγλικής γλώσσας αλλά και συμβόλων σε μορφή αναγνωρίσιμη από ηλεκτρονικούς υπολογιστές και περιέχει 128 σύμβολα.\nΤα πρώτα χρόνια οι χρήστες υπολογιστών δούλευαν μόνο σε περιβάλλον κονσόλας. Στην αρχή δεν υπήρχαν γραφικά bitmap αλλά μονόχρωμα σχήματα που δημιουργούσαν προγραμματιστές αποκλειστικά με τη χρήση του κώδικα ASCII.\nΜε τα γραφικά αυτά έχετε σίγουρα έρθει σε επαφή κάποια στιγμή της ζωής σας! Είτε κατεβάζοντας ένα περίεργο crack από το internet είτε λαμβάνοντας ένα ρομαντικό sms σε κάποιο ασπρόμαυρο κινητό προηγούμενης τεχνολογίας (όχι προηγμένης!).\nΑκόμη στο SD\nΛύσε τον δυσκολότερο γρίφο του internet!\nQR Code – Από το χαρτί στο web!\nBANKSY: Ο καλλιτέχνης φάντασμα!\nExceed - Η θαυματουργή ομάδα προγραμματιστών από την Ουγγαρία!\nΚρύψε αρχεία κειμένου σε εικόνες!\nΚατηγορίες: Arts, Web


Κυριακή, 21-Οκτ-2018 08:46\nΣε… γεφύρι της Άρτας εξελίσσεται η πώληση της Εθνικής Ασφαλιστικής, με μία ακόμη προσπάθεια να πέφτει στο κενό. Μετά την απόρριψη της μοναδικής προσφοράς της Gongbao, το σίριαλ της πώλησης της ασφαλιστικής θα παίζει και το 2019, με την Εθνική Τράπεζα να καλείται να βρει νέες εναλλακτικές, ρισκάροντας επιδείνωση των όρων της συναλλαγής και του τιμήματος.\nΌσα εξελίσσονται στο προσκήνιο και στο παρασκήνιο των τελευταίων δύο ετών, με επίκεντρο την Εθνική Ασφαλιστική, άνετα θα μπορούσαν να στοιχειοθετήσουν "θρίλερ" ή ίσως επεισόδια της παλιάς αμερικανικής σειράς "Δυναστεία". Οι συγκρούσεις συμφερόντων εκτός και εντός Εθνικής Ασφαλιστικής, οι "αόρατοι" ενδιαφερόμενοι-παρατηρητές, οι εμφανείς ενδιαφερόμενοι που επιδιώκουν μέσω της Εθνικής Ασφαλιστικής ευρύτερες οικονομικές συμμαχίες, περιλαμβάνονται όλα στο μενού της πώλησης της θυγατρικής της Εθνικής Τράπεζας.\nΜετά την απόρριψη της προσφοράς της Gongbao, το σίριαλ της Εθνικής Ασφαλιστικής εμπλουτίζεται με νέα επεισόδια, αφού οι Κινέζοι ετοιμάζονται, σύμφωνα με πληροφορίες του "Κ", για κλιμάκωση των ενεργειών τους και σε διπλωματικό επίπεδο.\nH πρώτη απόπειρα\nΗ αποεπένδυση της ΕΤΕ από την Εθνική Ασφαλιστική, ως συνέπεια της κρατικής ενίσχυσης που έλαβε η Τράπεζα στην ανακεφαλαιοποίηση του 2015, αποτέλεσε δέσμευση του restructuring plan που ενέκρινε ο SSM στα τέλη Νοεμβρίου 2015.\nΗ Εθνική Τράπεζα μπήκε ουσιαστικά στην υλοποίηση της απόφασης για πώληση του 75% της θυγατρικής ασφαλιστικής, από το φθινόπωρο του 2016, με τους υποψήφιους ενδιαφερόμενους να λαμβάνουν θέσεις μάχης από τον Δεκέμβριο της ίδιας χρονιάς. Οι εξελίξεις επιταχύνθηκαν μέσα στο α' τρίμηνο 2017, καθώς τα τέλη Μαρτίου είχαν οριοθετηθεί ως καταληκτική προθεσμία για την υποβολή δεσμευτικών προσφορών. Ήδη από τον Ιανουάριο είχαν φανεί οι εκ των έσω έντονες αντιδράσεις για την πώληση της Εθνικής Ασφαλιστικής, με αιχμή τον Σύλλογο Εργαζομένων στην εταιρεία.\nΤο ισχυρό περιουσιακό στοιχείο της Εθνικής Ασφαλιστικής είχε ήδη επιχειρήσει να προστατεύσει και η τότε διοίκηση της ΕΤΕ υπό τον Λ. Φραγκιαδάκη, διαπραγματευόμενη με την DGComp, αλλά χωρίς αποτέλεσμα, την εξαίρεση της πώλησης της Εθνικής Ασφαλιστικής από τις δεσμεύσεις του πλάνου αναδιάρθρωσης.\nΤον Μάρτιο του 2017, η Εθνική Τράπεζα έλαβε τέσσερις προσφορές για την εξαγορά του 75% της Εθνικής Ασφαλιστικής: από τους κινεζικούς ομίλους, Fosun, Gongbao και Wintime και από την ελληνοαμερικανική κοινοπραξία του John Calamos με το EXIN Group. Η αρχική αξιολόγηση των προσφορών τις έκρινε ικανοποιητικές και ισοδύναμες, αλλά με ανάγκη περαιτέρω διευκρινίσεων από τους ενδιαφερόμενους, με έμφαση στο σκέλος της συμφωνίας για το bancassurance.\nΣύμφωνα με τις πληροφορίες, οι σύμβουλοι για την πώληση της Εθνικής Ασφαλιστικής –Goldman Sachs και Morgan Stanley– είχαν δώσει ένα σημαντικό εύρος αποτίμησης της Εθνικής Ασφαλιστικής, από 500 εκατ. έως 1 δισ. ευρώ.\nΕντός του δεκαπενθημέρου που ακολούθησε τις δεσμευτικές προσφορές των τεσσάρων υποψηφίων και ενώ εκτός κούρσας είχαν βγει Gongbao και Wintime, η ΕTE ζήτησε βελτίωση των προσφορών από Fosun και EXIN. Στο διάστημα αυτό και εν μέσω ανοιχτών παρεμβάσεων από τον αμερικανικό παράγοντα (επιστολή του υπουργού Εμπορίου των ΗΠΑ, Γουίλμπουρ Ρος, σε ΕΤΕ, ΤτΕ και της Ελληνική Ένωση Τραπεζών/ δηλώσεις του Αμερικανού πρέσβη, Τζέφρι Πάιατ), η EXIN πήρε το προβάδισμα από τη Fosun, υπερσκελίζοντας το τίμημα των 650 εκατ. ευρώ που φέρεται να έχουν υποβάλει οι Κινέζοι.\nΤο θρίλερ και το ναυάγιο\nΤα χαράς ευαγγέλια για το τίμημα των 718,3 εκατ. ευρώ που θα κατέβαλε το σχήμα Calamos - EXIN για το 75% της Εθνικής Ασφαλιστικής δεν κράτησαν πολύ. Ο φάκελος των αγοραστών παρέμενε εσαεί ελλιπής στην Τράπεζα της Ελλάδος, το τοπίο για την ύπαρξη του τιμήματος γινόταν όλο και πιο θολό και η δυσπιστία για την ολοκλήρωση της συναλλαγής που είχε καταληκτική ημερομηνία τον Μάρτιο του 2018, κορυφώθηκε με τη διαμάχη που ξέσπασε μεταξύ των δύο εταίρων του σχήματος. Η Calamos Family Partners κατέθεσε αγωγή για αθέτηση πληρωμής στην ολλανδική Exin Financial Services, εγκαλώντας την ότι έχει επανειλημμένως αποτύχει να παράσχει απαιτούμενα οικονομικά στοιχεία και άλλες πληροφορίες και αρχεία όπως απαιτείται από τις ισχύουσες δανειακές συμβάσεις και ζητώντας με την αγωγή της την πλήρη καταγραφή του πότε και πώς χρησιμοποίησε η Exin τα κεφάλαια που δανείστηκε.\nΚάπως έτσι, τον Μάρτιο του 2018, η Fosun επανήλθε στο προσκήνιο, επιβεβαιώνοντας το ενδιαφέρον για την Εθνική Ασφαλιστική στην περίπτωση αποτυχίας της συμφωνίας με την EXIN.\nΌταν, όμως, ήρθε η ώρα για τις προσφορές, αρχές Ιουνίου 2018, η Fosun έλαμψε διά της απουσίας της και η Gongbao έκανε δυναμικό comeback, με τίμημα 676 εκατ. ευρώ (350 εκατ. σε μετρητά και τα υπόλοιπα μέσω δανεισμού της ιδίας από τον κινεζικό τραπεζικό κολοσσό ICBC). Έκτοτε και μέχρι τις 17 Οκτωβρίου, οπότε η Εθνική ανακοίνωσε την απόρριψη της προσφοράς της Gongbao, οι Κινέζοι φαίνεται ότι ανέμεναν στο ακουστικό τους χωρίς καμία ουσιαστική διαπραγμάτευση με την ΕΤΕ.\nΗ Εθνική Τράπεζα προβάλλει ως λόγο της απόρριψης της προσφοράς ότι δεν υπήρξε πλήρης βεβαιότητα για την επιτυχία ολοκλήρωσης όλων των πτυχών της συναλλαγής. Πληροφορίες αναφέρουν ότι δεν υπήρξε από πλευράς Gongbao εγγυητική, ενώ υπήρχαν αμφιβολίες για την επιτυχή έκβαση της συναλλαγής στο σκέλος του bankassurance. Η Gongbao υποστηρίζει ότι υπήρξε εγγυητική από την ICBC, τη στιγμή μάλιστα που δεν είχε γραπτώς ούτε ένα πρώτο sales and purchase agreement.\nΟργισμένοι, πλέον, αφήνουν ανοιχτό το ενδεχόμενο να κινηθούν δικαστικά. Ήδη, σε κάθε περίπτωση, η διοίκηση της θα πρέπει τώρα να ψάξει για νέους αγοραστές, εξετάζοντας και τη συνδυαστική προοπτική επενδυτικού σχήματος και δημόσιας προσφοράς για ένα ποσοστό της Εθνικής Ασφαλιστικής.\nΑν όλα αυτά αποτύχουν, δεν αποκλείεται σε έναν χρόνο από σήμερα, να συζητούμε για ενδιαφέρον ευρωπαϊκού τραπεζικού ομίλου για την Εθνική Ασφαλιστική. Άλλωστε, υπάρχει προηγούμενο από τον Σεπτέμβριο του 2016, όταν πληροφορίες έφεραν την Allianz πρόθυμη να δώσει 400 εκατ. ευρώ για τη θυγατρική της ΕΤΕ…\nLufthansa: Μειώνει τις πτήσεις μικρών και μεσαίων αποστάσεων λόγω κοροναϊού έως και κατά 25%\nΕντός των επόμενων εβδομάδων.\nΛόγω πτώσης μετοχών ρωσικών εταιρειών.\nΣοκαρισμένος ο Τζ. Κλούνεϊ με τη Nespresso για τις κατηγορίες για παιδική εργασία\nΣε έξι από τους προμηθευτές της στην Γουατεμάλα.\nΠρος ακύρωση η Έκθεση Τουρισμού του Βερολίνου (ΙΤΒ) λόγω της έξαρσης του κοροναϊού\nΣύμφωνα με πληροφορίες που επικαλείται η εφημερίδα BILD.\nΓερμανία: Η Volkswagen θα καταβάλει στους ιδιοκτήτες πετρελαιοκίνητων αυτοκινήτων 830 εκατ. ευρώ\nKατέληξε σε συμφωνία με την Ομοσπονδιακή Ένωση Προστασίας Καταναλωτών (VZBV) της Γερμανίας.\nΑκυρώθηκε η διεθνής έκθεση πολυτελών ρολογιών "Watches and Wonders Geneva" λόγω του κοροναϊού\nΉταν προγραμματισμένη για τον Απρίλιο.\nWayfair: Ζημιές στο δ΄ τρίμηνο\nΚατά 8% υποχωρεί η μετοχή της Wayfair Inc καθώς η εταιρεία πώλησης ειδών κατοικίας λιανικής μέσω διαδικτύου, ανακοίνωσε ζημιές στο δ΄ τρίμηνο που ήταν υψηλότερες των εκτιμήσεων.\nΗ Foot Locker Inc ανακοίνωσε ότι τα κέρδη της υποχώρησαν μαζί με τα έσοδα στο δ΄ τρίμηνο, καθώς αντιμετώπισε πιο χαμηλή ζήτηση στη διάρκεια της περιόδου των εορτών.\nVeolia Environnement: Αυξήθηκαν τα κέρδη για το 2019\nΗ Veolia Environnement ανακοίνωσε ότι τα κέρδη για το 2019 αυξήθηκαν και ότι έχει ξεκινήσει ένα νέο στρατηγικό πρόγραμμα που περιλαμβάνει εξοικονόμηση κόστους.\nΚαλύτερα των εκτιμήσεων τα κέρδη της Munich Re το 2019\nΗ Munich Re ανακοίνωσε κέρδη για το 2019 που ήταν υψηλότερα των εκτιμήσεων των αναλυτών, παρά την πτώση των καθαρών κερδών στο δ΄ τρίμηνο.\nΥποχώρησαν κέρδη και πωλήσεις της BASF στο δ΄ τρίμηνο\nΗ BASF SE ανακοίνωσε ότι τα καθαρά κέρδη και οι πωλήσεις του δ΄ τριμήνου υποχώρησαν και προειδοποίησε για τις αρνητικές επιπτώσεις του κοροναϊού στο τρέχον έτος.


Το τέλος της Κατερίνας Γώγου. Η «αφελής» του ελληνικού κινηματογράφου, η αναρχική ποιήτρια των Εξαρχείων. Η ποιητική της συλλογή πούλησε όσο και του Ελύτη... - LINE LIFE\nΑρχική Προσωπικότητες Το τέλος της Κατερίνας Γώγου. Η «αφελής» του ελληνικού κινηματογράφου, η αναρχική ποιήτρια των Εξαρχείων. Η ποιητική της συλλογή πούλησε όσο και του Ελύτη…\nΗ Κατερίνα Γώγου είναι γνωστή στο ευρύ κοινό από τις ερμηνείες δεύτερων ρόλων σε πολύ δημοφιλείς ταινίες του ελληνικού κινηματογράφου. Ήταν η ατίθαση συμμαθήτρια της Αλίκης Βουγιουκλάκη στο «Ξύλο βγήκε απ’ τον παράδεισο». Όταν ο καθηγητής Δημήτρης Παπαμιχαήλ προσπάθησε να ξεσκεπάσει μια ακόμη αταξία των μαθητριών του, η Γώγου ως Λαζάρου του απάντησε: «πρόσεχα την Πολυχρονοπούλου, που πρόσεχε την Ξανθοπούλου, που μίλαγε με τη Γιαδικιάρογλου».\nΗ Κατερίνα Γώγου όμως, όπως λένε όσοι την έζησαν, δεν ήταν αυτό το επιφανειακό κορίτσι που έβγαζε μέσα από τις ταινίες της. Ο ρόλος του θηλυκού κλόουν, όπως τη χαρακτήριζαν, δεν της ταίριαζε και ας τον ερμήνευε με τόση επιτυχία….\nΗ Γώγου ήταν το ακριβώς αντίθετο. Μια μοναχική ψυχή με συνεχείς αναζητήσεις, αλλά και συγκρούσεις με το καταστημένο και ένα μυαλό που δε σταμάταγε να σκέφτεται ποτέ. Ο αληθινός χαρακτήρας της φάνηκε αργότερα μέσα από τα ποιήματά της, όταν είχε πια εγκαταλείψει την υποκριτική και είχε αφιερωθεί στο γράψιμο.\nΠαρόλο που δεν έγινε ποτέ μεγάλη σταρ, η Γώγου αγάπησε πολύ το θέατρο και τον κινηματογράφο. Ξεκίνησε να παίζει σε παιδικές παραστάσεις από την ηλικία των πέντε ετών και είχε χαρακτηριστεί παιδί-θαύμα. Γεννήθηκε την 1η Ιουνίου του 1940 στην Αθήνα και λόγω της Κατοχής και του Εμφυλίου, δεν πέρασε εύκολα παιδικά χρόνια.\nΈζησε με τον πατέρα της μέχρι την εφηβεία και αργότερα με τη μητέρα της. Ο πατέρας της ήταν αυστηρός. Λέγεται ότι κάποτε την είχε οδηγήσει με τη βία σε κάποιο γιατρό για να του αποδείξει ότι ήταν παρθένα. Ωστόσο, αυτός την βοήθησε να σπουδάσει υποκριτική και να κυνηγήσει το όνειρό της. Έτσι, γράφτηκε σε μια από τις καλύτερες σχολές της εποχής της, του Τάκη Μουζενίδη, ενώ τελείωσε και τη σχολή χορού Πράτσικα Ζουρούδη και Βαρούτη….\nΑπό την ταινία «Παραγγελιά», όπου ακούστηκαν ποιήματά της…\n«ο τρόπος γραφής της δείχνει έναν άνθρωπο πάρα πολύ ευαίσθητο», Αφροδίτη Μάνου Φωτογραφία: Δ. Πετρουτσόπουλος 1978…\nΗ Γώγου στο πλευρό των αναρχικών Η Κατερίνα Γώγου ανήκε στον αντιεξουσιαστικό χώρο των Εξαρχείων και είχε ενεργή αντισυμβατική δράση. Στάθηκε στο πλευρό πολλών αναρχικών και συμμετείχε σε επιτροπές που μάχονταν για την αποφυλάκισή τους. Τον Μάρτιο του 1991 έστειλε ενυπόγραφη επιστολή στην εφημερίδα Ελευθεροτυπία, μέσω της οποίας εξέφραζε την στήριξή της προς τον αναρχικό Κυριάκο Μαζοκόπο και τον Γιάννη Πετρόπουλο που ήταν φυλακισμένοι.\nΤο μοναχικό τέλος της Γώγου Το 1991 η Γώγου πάλευε ήδη με τους δαίμονές της. Όπως έκαναν νωρίτερα και οι άλλοι δύο «άγιοι των Εξαρχείων», όπως τους αποκαλούν, Νικόλας Άσιμος και Παύλος Σιδηρόπουλος.\nΌχι όμως για πολύ. Στις 3 Οκτωβρίου του 1993 η Κατερίνα Γώγου βρέθηκε νεκρή στο παλιό διαμέρισμα της μητέρας της, όπου είχε αποσυρθεί.\nΗ αιτία του θανάτου της ήταν ένα «κοκτέιλ» χαπιών και αλκοόλ. Στην είδηση του θανάτου της, η κόρη της κατέρρευσε. Οι φίλοι της στεναχωρήθηκαν. Κανείς όμως δεν εξεπλάγη. Οι περισσότεροι το περίμεναν, πολλοί μάλιστα την είχαν «ξεγραμμένη» από πολύ νωρίτερα. «Είχε κλείσει ο κύκλος της.\nΕίχε ολοκληρωθεί, δεν είχε κάτι άλλο να δώσει. Μου το έλεγε. Γύρισε στο σπίτι που μεγάλωσε, στο Μεταξουργείο. Εμένα μου φαίνεται ότι είχαν στηθεί όλα από την ίδια», ανέφερε η κόρη της.\nΠροηγούμενο άρθρο Tο απόλυτο καλοκαιρινό γλυκό ψυγείου που θα κάνει την οικογένειά σας να γλύφει τα δάχτυλά της!\nΕπόμενο άρθρο ΚAΝEI ΘAΥΜAΤA-H “ΜAΓIΚH” σoύπα τoυ Iππoκράτη -Μiα θεραπευτική – απoτoξινωτική συνταγή για σένα πoυ αγαπάς τoν εαυτo σoυ


5 Τρόποι για να Νιώσετε Ξανά Παιδί!spirossoulis.com – the home issue 5 Τρόποι για να Νιώσετε Ξανά Παιδί!\nΠείτε «σ’ αγαπώ» στον σύντροφό σας, πάρτε τηλέφωνο μια θεία σας που έχετε να ακούσετε χρόνια, πείτε σε μια φίλη σας πόσο σημαντική είναι για εσάς.\nΕμπιστευτείτε τον σύντροφό σας να πάει στο σούπερ μάρκετ και να αγοράσει τα σωστά πράγματα για το σπίτι.\nΔεν τα ξέρετε όλα και δεν χρειάζεται να υποκρίνεστε ότι τα ξέρετε.\nΗ ενήλικη ζωή δεν είναι εύκολη ιστορία. Το στρες πολλαπλασιάζεται, οι καθημερινές δυσκολίες σε φορτίζουν, τα προβλήματα σκάνε το ένα μετά το άλλο. Μάθε πώς μπορείς να γίνεις πάλι παιδί για να βλέπεις τη ζωή σου πιο όμορφη και... χρωματιστή!\nΔείξε τον ενθουσιασμό σου! Στη δουλειά, αγνόησε τον γκρινιάρη συνάδελφο και βρες αφορμές να ενθουσιάζεσαι με μικρά πράγματα. Οι έρευνες έχουν δείξει ότι αυτό που σε πάει μπροστά επαγγελματικά είναι η συμπεριφορά και όχι οι τεχνικές δεξιότητες. Γίνε υποστηρικτική με τον σύντροφό σου όταν π.χ. προτείνει να βγείτε το βράδυ και εσύ είσαι λίγο κουρασμένη ή όταν πρέπει να κάνει κάτι αγχωτικό για τον ίδιο. Δείξε χαρά όταν τα παιδιά σού ζητάνε να φέρουν φίλους στο σπίτι να παίξουν (και μετά αφήνουν πίσω τους βομβαρδισμένο τοπίο).\nΔείξε την αγάπη σου! Πες «σ’ αγαπώ» στον σύντροφό σου, πάρε τηλέφωνο μια θεία σου που έχεις να ακούσεις χρόνια, πες σε μια φίλη σου πόσο σημαντική είναι για σένα.\nΔοκίμασε νέα πράγματα! Βγες από τη ρουτίνα. Εάν, για παράδειγμα, συνηθίζεις να πηγαίνεις σινεμά, πήγαινε να δεις έναν αγώνα μπάσκετ. Βρες νέες συνταγές μαγειρικής. Δοκίμασε ένα νέο είδος γυμναστικής. Κάνε νέους φίλους.\nΔείξε την άγνοιά σου! Δεν τα ξέρεις όλα και δεν χρειάζεται να υποκρίνεσαι ότι τα ξέρεις. Η παρέα σου συζητάει κάτι το οποίο δυσκολεύεσαι να καταλάβεις. Ζήτησέ τους να σου εξηγήσουν για τι πράγμα μιλάνε. Ρώτα τα παιδιά σου για παιχνίδια, λεξιλόγιο, οτιδήποτε ακούς αλλά δεν καταλαβαίνεις. Ρώτα!\nΔείξε εμπιστοσύνη! Μην είσαι επιφυλακτική με όλους. Εμπιστεύσου τον σύντροφό σου να πάει στο σούπερ μάρκετ και να αγοράσει τα σωστά πράγματα για το σπίτι. Δείξε εμπιστοσύνη στις φίλες και στα παιδιά σου ότι σου λένε την αλήθεια. Δείξε εμπιστοσύνη στον εαυτό σου ότι κάνεις ό,τι καλύτερο μπορείς και ότι, ναι, μπορείς να τα καταφέρεις ακόμα καλύτερα!\nΗ ζωή είναι μια παιδική χαρά- μόνο που πια ξέρεις ότι υπάρχουν και κίνδυνοι. Πάρε το ρίσκο, αφέσου να παίξεις και θυμήσου ότι αξίζεις αυτή τη χαρά!


Διπλό Ηλεκτρικό Θήλαστρο Lansinoh Signature Pro | Medical.gr\nMedical.gr/Προσωπική Φροντίδα/Βρεφική Φροντίδα /Διπλό Ηλεκτρικό Θήλαστρο Lansinoh Signature Pro\nΔιπλό Ηλεκτρικό Θήλαστρο Lansinoh Signature Pro\nΚΩΔΙΚΟΣ (SKU): LNS-SignPro\n(€114,52 + ΦΠΑ)\n€142,00 με ΦΠΑ\nΤο διπλό ηλεκτρικό θήλαστρο Lansinoh Signature Pro διαθέτει τεχνολογία δυο φάσεων (μίμηση του φυσικού θηλασμού) έτσι ώστε να προσφέρει αξεπέραστη ευκολία χρήσης, ασφάλεια και υγιεινή στην μητέρα και το βρέφος!\nΤο αίσθημα άνεσης είναι σημαντικό, ειδικά όταν αντλούμε μέρα και νύχτα. Ως νούμερο ένα στα προϊόντα φροντίδας του θηλασμού, η Lansinoh κατανοεί την άνεση. Μοναδικές, μαλακές και εύκαμπτες επιφάνειες ComfortFit αγκαλιάζουν το στήθος σας για την ιδανική αναρρόφηση και εφαρμογή. Και επειδή κάθε μωρό και η μαμά είναι μοναδικά, 3 διαφορετικά στυλ άντλησης και 8 επίπεδα αναρρόφησης σας επιτρέπουν να προσαρμόσετε τις περιόδους άντλησης ώστε να ταιριάζουν με τα πρότυπα κατανάλωσης του μωρού σας για αποτελεσματικότητα και άνεση.\nΤο Διπλό Ηλεκτρικό Θήλαστρο Lansinoh Signature Pro ολοκληρώνει την άντληση σε πολύ γρήγορο χρόνο. Επιτρέπει την άντληση του γάλακτος ταυτόχρονα και από τα δυο στήθη, εξασφαλίζοντας περισσότερο γάλα στο μισό χρόνο.\nΟθόνη LCD με εύκολο χειρισμό αφής καθιστά το Lansinoh Signature Pro εύχρηστο σε όλα τα περιβάλλοντα από το υπνοδωμάτιο μέχρι το γραφείο. Διακριτικό και αθόρυβο για να το έχετε παντού μαζί σας!\nΧρησιμοποιείται σαν διπλό ή μονό θήλαστρο.\nΔιαθέτει προστατευτικό κάλυμμα ComfortFit για απαλή και ασφαλή εφαρμογή.\nΟθόνη LCD με ένδειξη του χρόνου άντλησης.\nΔιαθέτει 3 ανεξάρτητους ρυθμιζόμενους κύκλους ταχύτητας και 8 επίπεδα αναρρόφησης.\nΔυο ξεχωριστές φάσεις λειτουργίας προσομοιάζουν τις φυσικές αντανακλαστικές κινήσεις του θηλασμού (αντανακλαστικό καθόδου γάλακτος και άντληση γάλακτος).\nΔιαθέτει πλήκτρο γρήγορης εναλλαγής μεταξύ των δύο φάσεων.\nΑσφαλές για την μητέρα και το βρέφος καθώς είναι 100% χωρίς ΒPA & BPS.\nΤαυτόχρονη άντληση για εξαγωγή γάλακτος στο μισό χρόνο.\nΑποτελεσματικό όσο και τα νοσοκομειακά θήλαστρα.\nΕύκολη συναρμολόγηση και καθάρισμα για απόλυτη υγιεινή.\nΕγγυημένα δεν συσσωρεύει γάλα στο σωλήνα ή την αντλία.\nΛειτουργεί και με μπαταρίες για να το έχετε παντού μαζί σας.\nΣυμπαραδίδεται με εύχρηστη τσάντα για την μεταφορά του.\nΣυσκευή Πρεσσοθεραπείας Hydroven3\n(€487,90 + ΦΠΑ) €605,00 με ΦΠΑ\nΑερονάρθηκες Ακινητοποίησης Άκρων Φουσκωτοί ΣΕΤ\n(€151,61 + ΦΠΑ) €188,00 με ΦΠΑ\nΣυσκευή Ανίχνευσης Φλεβών Υπερύθρων ENMIND\n(€2.500,00 + ΦΠΑ) €3.100,00 με ΦΠΑ\nΜεμβράνες Κεφαλών Συσπάσεων Huntleigh\n(€84,68 + ΦΠΑ) €105,00 με ΦΠΑ\nΤαινίες Κετονών & Σακχάρου Medi-Test | 50τμχ\nΣτατώ Ορών Τροχήλατο INOX\n(€32,26 + ΦΠΑ) €40,00 με ΦΠΑ


Η Μόσχα «σφυροκοπά» Μητσοτάκη-Τσίπρα: «Η Ορθόδοξη & αδελφική Ελλάδα μετατρέπεται σε ρωσοφοβική Πολωνία» - Ξυπνήστε ρε\nΈνα άρθρο-κόλαφος για την Αθήνα έκανε την εμφάνισή του στη ρωσική εφημερίδα VZGLYAD, σύμφωνα με το οποίο η Ελλάδα μετατρέπεται σε μια «ρωσοφοβική Πολωνία» και ο Γάλλος πρόεδρος Εμμανουέλ Μακρόν καθίσταται στρατηγικός σύμμαχος της Μόσχας. Αυτού του τύπου τα δημοσιεύματα, η Αθήνα οφείλει να τα εξετάζει σε βάθος καθώς αντικατοπτρίζουν τις θέσεις κυβερνητικών στελεχών και μπορούν να οδηγήσουν σε πλήθος συμπερασμάτων για τη βελτίωση της διπλωματικής στρατηγικής.\n«Ο πρωθυπουργός της Ελλάδας δήλωσε ότι η Ρωσία παρεμβαίνει στις εσωτερικές υποθέσεις των Βαλκανίων και αυτό πρέπει να αποτραπεί. Γιατί οι κάποτε φιλικές σχέσεις της Μόσχας και της Αθήνας έφθασαν σε αυτό το σημείο; Ποιος οδήγησε τους Έλληνες σε αυτές τις θέσεις και πώς εμπλέκεται ο Γάλλος Πρόεδρος Εμμανουέλ Μακρόν;», διερωτάται ρωσικό ΜΜΕ που χαρακτηρίζει την Αθήνα «πιόνι» των παγκοσμιοποιητών.\nΤο ρωσικό άρθρο, μετά από αναφορές στην πρόσφατη πολιτική ιστορία της Ελλάδας, ερευνά μερικά από τα αίτια διπλωματικού «παγώματος» των σχέσεων Αθήνας-Μόσχας, με το ουκρανικό ζήτημα και τις ρωσοτουρκικές σχέσεις να κυριαρχούν, καταλήγοντας στο συμπέρασμα πως τα πραγματικά αίτια είναι η υιοθέτηση από την Αθήνα των θέσεων των Βρυξελλών και της Ουάσινγκτον για την ευρύτερη περιοχή των Βαλκανίων και του ανατολικού μπλοκ. Παράλληλα, η ρωσική εφημερίδα προχωράει σε μια σύγκριση του Έλληνα πρωθυπουργού με τον Γάλλο πρόεδρο, επισημαίνοντας πως ο δεύτερος, από μαριονέτα των διεθνών χρηματοπιστωτικών ιδρυμάτων, έχει μετατραπεί σε έναν σοβαρό ηγέτη της χώρας του και σύμμαχο της Ρωσίας, ο οποίος για τα εθνικά συμφέροντα «είναι πρόθυμος να διαλύσει το ΝΑΤΟ», όπως αναφέρεται χαρακτηρηστικά.\n«Το κύριο γεγονός που πρέπει να γνωρίζετε για τον Κυριάκο Μητσοτάκη, απόφοιτο του Χάρβαρντ και του Στάνφορντ είναι ότι είναι σάρκα των παγκόσμιων ελίτ, προϊόν ενός είδους εκκολαπτηρίου που εκτρέφει πολιτικούς για τη νότια, κεντρική και ανατολική Ευρώπη. Ακούει προσεκτικά αυτά που λένε στις Βρυξέλλες και στην Ουάσινγκτον. Και εκεί, όπως γνωρίζετε, λένε ότι η Ρωσία παρεμβαίνει στις εκλογές και άλλες εσωτερικές υποθέσεις των χωρών του μπλοκ του ΝΑΤΟ», αναφέρει το ρωσικό δημοσίευμα.\n«Αλλά τι ακριβώς εννοεί ο Μητσοτάκης «παρέμβαση»; Θα μπορούσαμε να υποθέσουμε ότι αναφέρεται στον ουκρανικό Τόμο Αυτοκεφαλίας. Μετά από τον οικουμενικό πατριάρχη Βαρθολομαίο, ελληνικής προέλευσης, οι σχισματικοί αναγνωρίστηκαν από την Ορθόδοξη Εκκλησία της Αλεξάνδρειας, της οποίας ηγείται η Ελληνική Ορθόδοξη Εκκλησία. Αυτό τώρα απειλεί την Ελλάδα με το δικό της σχίσμα. Αυτοί δεν είναι οι μόνοι φόβοι που συνδέονται με τη Ρωσία. Οι Έλληνες ανησυχούν επίσης για τη συνεργασία, και σε ορισμένες περιπτώσεις σχεδόν συμμαχία της Μόσχας και της Άγκυρας, καθώς θεωρούν τους Τούρκους ως τον κύριο περιφερειακό αντίπαλο», συνεχίζει το δημοσίευμα.\n«Ωστόσο, ο Μητσοτάκης στην αντιρωσική του επίθεση δεν ανέφερε ούτε την εκκλησία, ούτε την Τουρκία. Δήλωσε ότι: είναι απαραίτητο να επανεξεταστεί η απόφαση της Ευρωπαϊκής Ένωσης, η οποία αρνήθηκε την Αλβανία και τα Σκόπια (αναφέρεται Βόρεια Μακεδονία στο δημοσίευμα) τις διαπραγματεύσεις για την ένταξη στην ΕΕ.\nΑυτό έχει ξεκινήσει εδώ και πολύ καιρό, αλλά έφθασε στο αποκορύφωμά της στα τέλη του 2014-2015, δηλαδή μετά τα γεγονότα στην Κριμαία, όταν οι αναλυτές των Βρυξελλών άρχισαν να κοιτάζουν στον χάρτη για ένα σημείο όπου τα συμφέροντα της Ρωσίας και της Δύσης συγκρούονται και έδειξαν τα Βαλκάνια. Το συμπέρασμα ήταν ξεκάθαρο: επείγει να ενσωματωθούν οι χώρες της περιοχής στο ΝΑΤΟ και την ΕΕ, προτού τις προσεγγίσει η Μόσχα», εξηγεί ο Ρώσος αθρογράφος, εξηγώντας με σύντομο λόγο την ρωσοδυτική σύγκρουση συμφερόντων στα Βαλκάνια.\nΥπενθυμίζεται ότι την ένταξη των Σκοπίων και της Αλβανίας παρεμπόδισε ο Γάλλος πρόεδρος Εμμανουέλ Μακρόν. Σε αυτό το πλαίσιο το ρωσικό δημοσίευμα αναφέρει πως «ο Μακρόν πιστεύει ότι η ΕΕ και το ΝΑΤΟ βρίσκονται σε κρίση, αλλά μπορούν να βρουν μια νέα ζωή εάν αναγνωρίσουν παλαιά λάθη. Αυτές είναι οι προσωπικές του φιλοδοξίες – και οι εθνικές φιλοδοξίες της Γαλλίας, οι οποίες για δεκαετίες υποχώρησαν στο παρασκήνιο, αλλά δεν ξεχάστηκαν τελείως. Για χάρη της εφαρμογής τους, δεν φαίνεται να φοβάται να διαλύσει τη Βορειοατλαντική Συμμαχία. Μέλη της συμμαχίας, συμπεριλαμβανομένου του Έλληνα Πρωθυπουργού, Κυριάκου Μητσοτάκη – που ανησυχούν τις παρεμβάσεις της Ρωσίας, επιδώθηκαν αμέσως σε μια σύγκρουση με τον Μακρόν για το μέλλον του ΝΑΤΟ».\nΤο ρωσικό άρθρο φυσικά δεν ξέχασε τον Αλέξη Τσίπρα, σημειώνοντας πως είχε πραγματοποιήσει υποσχέσεις που τελικά δεν υλοποιήθηκαν καθώς υπέκυψε στην ατζέντα των Βρυξελλών και της Α. Μέρκελ.\n«Ο Τσίπρας σχημάτισε μια κυβέρνηση ως ριζοσπαστικός και ευρωσκεπτικιστής, κάνοντας τολμηρές και γενναιόδωρες υποσχέσεις, αλλά η πραγματικότητα αποδείχθηκε σκληρή. Ευρωπαίοι μεγιστάνες όπως η Άγκελα Μέρκελ και η συλλογική γραφειοκρατία των Βρυξελλών διέλυσαν γρήγορα το σθένος της φαινομενικά τολμηρής κυβέρνησης, η οποία πλέον δεν είχε άλλες επιλογές, παρά την εκπλήρωση των υποχρεώσεων στην ΕΕ.\nΤο ρωσικό δημοσίευμα καταλήγει με μια φράση-επίθεση στην Αθήνα, που σίγουρα καθρεπτίζει τις θέσεις του Κρεμλίνου σε μια περίοδο που η χώρας μας έχει μετατραπεί σε «πυρήνα» περιφερειακών εξελίξεων και πεδίο σύγκρουση συμφερόντων μεγάλων δυνάμεων.\n«Η κάποτε φιλική, Ορθόδοξη, σχεδόν «αδελφική» Ελλάδα ξαφνικά μετατρέπεται σε σχεδόν ρωσοφοβική Πολωνία. Και ο Γάλλος πρόεδρος, που θεωρείται προστατευόμενος από τις Βρυξέλλες και μαριονέτα των διεθνών χρηματοπιστωτικών κύκλων, ξαφνικά αποδεικνύεται σύμμαχος – όχι μόνο ανά περιστάσεις αλλά στρατηγικός», καταλήγει το ρωσικό άρθρο.